Clwb BBC Cymru yn cau ei ddrysau am y tro olaf ddydd Gwener – Golwg360\nClwb BBC Cymru yn cau ei ddrysau am y tro olaf ddydd Gwener\n6 Chwefror 2019 am 13:13 Diweddarwyd 7 Chwefror 2019 am 10:53\nPencadlys newydd BBC Cymru yng nghanol Caerdydd\nFe fydd Clwb y BBC yn Llandaf yn cael ei ddrysau am y tro olaf ddydd Gwener yr wythnos hon (Chwefror 8).\nMae’r cwmni annibynnol sydd wedi bod yn rhedeg y bwyty a’r bar a’r lleoliad digwyddiadau yn dweud eu bod wedi penderfynu cau yn gynharach na’r dyddiad disgwyliedig ddiwedd y flwyddyn oherwydd “rhesymau masnachol”.\nMae lle i gredu bod y penderfyniad yn ymwneud â’r Gorfforaeth yn symud i bencadlys newydd yng nghanol Caerdydd, ac nad oes lle i’r Clwb ar y safle hwnnw.\n“Roedd y clwb wedi gobeithio cynnal gwasanaeth llawn tan yn ddiweddarach eleni,” meddai BBC Cymru mewn ebost i’w staff, “ond ni fydd bwyd ar gael rhwng heddiw (dydd Mercher, Chwefror 6) a diwedd yr wythnos, ac fe fydd masnachu yn dod i ben ddydd Gwener.\n“Diolch am eich cwsmeriaeth ar hyd y blynyddoedd, ac am eich holl gefnogaeth sydd wedi cael ei gwerthfawrogi,” meddai’r neges wedyn.\n“Cwbwl annibynnol o’r BBC”\n“Mae’r Clwb yn gwbwl annibynnol o’r BBC ac nid yw’n derbyn arian o ffi’r drwydded,” meddai llefarydd ar ran BBC Cymru wrth golwg360.\n“Mae ganddo ei gyfansoddiad ei hun ac mae’n gweithredu’n annibynnol.\n“Mae ganddo aelodaeth fechan sydd yn cynnwys rhai o staff y BBC ac rydym yn gwybod y bydd nifer ohonyn nhw’n gweld colled wedi i’r clwb gau.”


Mae ein tiwtor trefnu blodau ym Mhowys, Jayne Griffiths, wedi derbyn MBE!\nMae ein tiwtor trefnu blodau ym Mhowys, Jayne Griffiths, wedi bod yn dysgu sgiliau trefnu blodau sylfaenol i amrywiaeth o oedolion sy'n dysgu gydag Addysg Oedolion Cymru | Adult Learning Wales ers Chwefror 2021. Hyfforddodd Jayne fel gweithwraig blodau am bedair blynedd, a dywed wrthym mai addysgu yw'r ffordd mae'n ymlacio yn ei bywyd prysur. Yn ystod y gwersi, rhanna Jayne ei sgiliau ac mae’n ymfalchïo yn y gwaith a gyflawnir gan ei dysgwyr.\nNid oes angen unrhyw brofiad blaenorol ar ddysgwyr Jayne cyn ymuno gyda'r cwrs. Mae pob cwrs yn rhedeg am chwe wythnos. Yn ystod y gwersi, mae dysgwyr yn darganfod sut i baratoi a chyflyru blodau, yn ogystal â dysgu sut i greu trefniadau sylfaenol a sut i’w cynnal a'u harddangos.\nYn ogystal â dysgu i Addysg Oedolion Cymru | Adult Learning Wales, mae Jayne wedi bod yn helpu i godi ymwybyddiaeth ac arian i lawer o elusennau. Cydnabuwyd ei gwaith caled ym mis Ionawr 2021 pan ddyfarnwyd MBE iddi.\nDywed Jayne, “Dyfarnwyd MBE i mi am fy ngwaith elusennol gyda Tesco. Fi yw Hyrwyddwr Cymunedol Tesco yn y siop yn Llandrindod a dros y pedair blynedd diwethaf, rwyf wedi codi mwy na £100,000 ar gyfer Diabetes UK, Cancer UK a Sefydliad y Galon Prydain. Rwyf hefyd wedi darparu cefnogaeth i grwpiau lleol ledled Powys ac wedi rhedeg Hwb Iechyd yn cynnig cyngor. Mae nyrsys diabetes, elusennau canser a Sefydliad y Galon Prydain i gyd yn mynychu'r Hwb i ddarparu gwybodaeth i'r gymuned leol. Yn yr Hwb, rhoddir gwybodaeth a chyngor i helpu pobl i ddeall y salwch a'r arwyddion i edrych amdanynt. Os yw pobl yn teimlo eu bod mewn perygl, neu'n dangos symptomau, yna maent yn derbyn cyngor i fynd at y meddyg. Y prif nod yw codi ymwybyddiaeth ac annog pobl i geisio cymorth pan fo angen.”\nMae Jayne yn angerddol ac yn ymfalchïo yn ei gwaith.\nDywed Jayne, “Rwy'n mwynhau rhannu fy mhrofiad ac ymgysylltu â phobl eraill - rwy'n mwynhau gweld pobl yn datblygu ac yn meithrin hyder wrth greu pethau hardd.”\nYn ogystal ag adborth gan ein dysgwyr yn dweud eu bod yn cael mwynhad mawr wrth fynychu dosbarthiadau trefnu blodau Jayne, mae llawer yn awyddus i ddychwelyd a symud ymlaen i gyrsiau pellach.\nHoffem ddymuno llongyfarchiadau enfawr i Jayne am ei gwaith addysgu ac am dderbyn yr MBE.\nI ddarganfod mwy am ein cyrsiau trefnu blodau, cliciwch yma.


Newyddion - Ysbyty Llwynhelyg: dim gofal pediatrig 24 awr\nYsbyty Llwynhelyg: dim gofal pediatrig 24 awr\nDim ond gwasanaeth 12 awr fydd yn cael ei ddarparu ar gyfer gofal pediatrig yn Ysbyty Llwynhelyg rwan\nYsbyty: Oddeutu mil yn protestio Llwynhelyg: 'Y frwydr yn parhau'\nLlwynhelyg: Gwasanaethau i newid\nFydd gwasanaeth 24 awr ar gyfer gofal pediatrig ddim ar gael yn Ysbyty Llwynhelyg yn Hwlffordd o hyn ymlaen. Yn lle hynny, bydd gwasanaeth 12 awr yn cael ei ddarparu. Mae manylion staffio angen eu cadarnhau ond y cynnig ydy bod nyrsys a doctoriaid yn gwneud y gwaith gyda chymorth yn cael ei rhoi gan ymgynghorwyr meddygol. Bydd gofal 24 awr ar gyfer cleifion mewnol yn cael ei ddarparu yn Ysbyty Glan Gwili. Mewn datganiad, mae'r bwrdd iechyd lleol wedi dweud y byddan nhw yn parhau i wella y gwasanaethau pediatrig yn y gymuned ac y byddan nhw yn datblygu dros gyfnod gyda chefnogaeth gan ddoctoriaid a nyrsys. Mae protestiadau eisoes wedi eu cynnal ynghylch penderfyniad y bwrdd iechyd i symud yr uned sy'n gofalu am fabanod newydd-anedig i Gaerfyrddin.\nRoedd tua mil wedi protestio dros y penwythnos gan ddweud y gallai'r newid beryglu bywydau. Ond dadl y bwrdd iechyd lleol oedd y byddai'r gofal yn gwella. Mwy Am y Stori Hon\nYsbyty: Oddeutu mil yn protestio 26 IONAWR 2014, DE-ORLLEWIN\nLlwynhelyg: 'Y frwydr yn parhau'\n22 IONAWR 2014, DE-ORLLEWIN\n21 IONAWR 2014, HAFAN\nAS yn cael ei "dynnu oddi ar ddyn ifanc"


Hafan>Busnes y Cynulliad>Cyfarfod Llawn>Beth yw'r Cyfarfod Llawn?>Trefnu’r Cyfarfod Llawn>Y Pwyllgor Busnes\nCanllaw i’r Pwyllgor Busnes\nCylch Gwaith y Pwyllgor Busnes\nPwrpas y Pwyllgor Busnes yw hwyluso trefniadau effeithiol ar gyfer trafodion y Cynulliad.\nMae un Aelod o bob un o'r grwpiau gwleidyddol a gynrychiolir yn y Cynulliad yn aelodau o'r Pwyllgor a'r Llywydd fydd y cadeirydd (neu os bydd hwnnw/honno'n absennol, y Dirprwy Lywydd). Bydd Clerc y Pwyllgor Busnes a swyddogion eraill Comisiwn y Cynulliad a Llywodraeth Cymru hefyd yn mynd i'r cyfarfodydd wythnosol i gynnig cyngor ac arweiniad i'r Aelodau.\nMae gofyn i'r Pwyllgor Busnes gyfarfod o leiaf unwaith y pythefnos, er, yn ymarferol, mae'n cyfarfod bob wythnos ar fore Mawrth. Mae'n bosib cynnal cyfarfodydd y Pwyllgor Busnes yn gyhoeddus ynteu'n breifat. Serch hynny, fel rheol, bydd yn cyfarfod yn breifat er mwyn ystyried trefniadau'r busnes. Yn y Trydydd Cynulliad, penderfynodd y pwyllgor gyfarfod yn gyhoeddus i ystyried cynigion i newid y Rheolau Sefydlog er mwyn paratoi ar gyfer y Pedwerydd Cynulliad. Caiff cofnodion pob cyfarfod eu cyhoeddi o fewn wythnos i’r Pwyllgor gytuno arnynt.\nRolau a chyfrifoldebau'r Pwyllgor Busnes\nTrefnu busnes y Cynulliad\nYm mhob cyfarfod, bydd y Pwyllgor Busnes yn penderfynu sut i drefnu busnes y Cynulliad ac yn cynnig ei sylwadau am drefniadau busnes y Llywodraeth ar gyfer y tair wythnos ddilynol. Yna, bydd y Gweinidog sy'n gyfrifol am fusnes y llywodraeth yn gwneud datganiad yn y Cyfarfod Llawn am sut y trefnir busnes y llywodraeth, yn ogystal â chyhoeddi'r trefniadau ar gyfer busnes y Cynulliad. Gelwir hyn yn Ddatganiad a Chyhoeddiad Busnes.\nFfurfioli amserlen y Cynulliad\nRhaid i'r Pwyllgor Busnes gyhoeddi amserlen bob chwe mis sy'n: cynnwys amserlenni'r Cyfarfod Llawn:\nrhestru dyddiadau toriadau'r y Cynulliad;\nyn rhestru'r dyddiadau ar gyfer ateb cwestiynau llafar yn y Cyfarfod Llawn\nPennu strwythurau ac aelodaeth pwyllgorau\nY Pwyllgor Busnes sy'n gyfrifol am bennu enwau, swyddogaethau ac aelodaeth pob pwyllgor arall yn y Cynulliad. Wrth wneud hynny, rhaid iddo sicrhau:bod pwyllgor neu bwyllgorau i graffu ar bob un o feysydd cyfrifoldeb y llywodraeth ac unrhyw gorff cyhoeddus cysylltiedig ;bod pwyllgor neu bwyllgorau i graffu ar bob mater sy'n ymwneud â chymhwysedd deddfwriaethol y Cynulliad a swyddogaethau'r Gweinidogion;lle bo modd, agwedd gytbwys yn gyffredinol at ddal y llywodraeth i gyfrif a gwneud cyfreithiau i Gymru.\nCynorthwyo'r broses ddeddfu\nPan gaiff Bil ei gyflwyno, rhaid i'r Pwyllgor Busnes bennu amserlen i'w ystyried ac fe gaiff ddewis ei gyfeirio at bwyllgor. Bydd yn rhaid i'r pwyllgor gyflwyno adroddiad am yr egwyddorion cyffredinol. Caiff y Pwyllgor Busnes hefyd gyfeirio unrhyw femorandwm cydsyniad deddfwriaethol at bwyllgor iddo'i ystyried.\nMae'r Pwyllgor Busnes yn gyfrifol hefyd am y canlynol:penodi un Aelod o bob un o'r pedwar grŵp gwleidyddol mwyaf yn y Cynulliad yn Gomisiynwyr y Cynulliad ar ddechrau tymor pob Cynulliadpennu dyddiad ar gyfer cyflwyno adroddiad am gyllideb y llywodraeth a'i thrafod yn y Cyfarfod Llawn; ystyried unrhyw gynigion i ddiwygio neu i ail-wneud Rheolau Sefydlog a chyflwyno adroddiad amdanynt.\nI gael gwybod rhagor am y Pwyllgor Busnes, cysylltwch ag Ysgrifenyddiaeth y Siambr, (Aled.Jones@cynulliad.cymru, 0300 200 6384)


Cwblhewch eich Hunanfarniad o Dysgu Byd-eang\nArgyhoeddi eich Uwch Dîm Arwain\nDewch yn Ysgol Arweiniol\nCroeso i'r Rhaglen Dysgu Byd-eang Cymru (RhDB-C)\nMae’r RhDB-C yn gyfle cyffrous i wneud gwahaniaeth gwirioneddol i addysgu, dysgu a phrofiad Dinasyddiaeth Fyd-eang.\nErs 2014, mae'r RhDB-C wedi bod yn adeiladu rhwydwaith o ysgolion yng Nghymru sydd yn ymrwymo i :\nroi’r wybodaeth a’r sgiliau i’w disgyblion i wneud cyfraniad cadarnhaol i fyd sydd wedi’i globaleiddio;\ncefnogi athrawon i gyflwyno addysgu a dysgu effeithiol ynglŷn â materion datblygu a materion byd-eang yng nghyfnodau allweddol 2 a 3.\nPaham y ddylech chi gymryd rhan?\nYn eu hadroddiad ar ADCDF, fe wnaeth Estyn nifer o argymhellion allweddol, gan gynnwys yr angen i ysgolion i fynd i'r afael â'r materion mwy cymhleth, cynllunio ar gyfer dilyniant mewn dealltwriaeth y disgyblion, defnyddio ADCDF i ddatblygu llythrennedd a rhifedd , a darparu hyfforddiant priodol i staff ysgolion.\nMae’r RhDB-C yn cefnogi ysgolion i gyflawni’r uchod trwy helpui sefydlu rhwydweithiau lleol o ysgolion a darparu offer, adnoddau a hyfforddiant o’r safon gorau.\nYn ogystal â chefnogi ysgolion i gyflwyno'r cwricwlwm presennol , mae RhDB-C hefyd yn helpu paratoi'r ffordd ar gyfer y cwricwlwm newydd yng Nghymru, un o'i ddibenion statudol yw datblygu plant a phobl ifanc fel 'dinasyddion moesol a gwybodus o Gymru a'r byd'.\nBeth am ymuno â'r cannoedd o ysgolion eraill led led Cymru sydd wedi ymgysylltu â'r rhaglen? Cofrestrwch eich ysgol yma, edrychwch ar ein hadnoddau, a gweld yr hyn y mae ysgolion eraill wedi'i gyflawni trwy ddarllen ein hastudiaethau achos.\nE-bostiwch Glpwales@educationdevelopmenttrust.com am fwy o wybodaeth.\nMae’r Rhaglen Dysgu Byd-eang wedi’i hariannu gan yr Adran Datblygu Rhyngwladol.


Iechyd Meddwl a Cholled • meddwl.org\nIechyd Meddwl a Cholled\nCofnodwyd ar Awst 3, 2017 Tachwedd 6, 2018 gan Meddwl\nYn ôl y Miscarriage Association, mae un o bob pedwar beichiogrwydd yn dod i ben drwy gamesgoriad (miscarriage). Ond does neb yn siarad am hynny.\nMae’r rheol o beidio cyhoeddi eich beichiogrwydd cyn deuddeg wythnos yn achosi straen enfawr i’r rhai sy’n profi camesgoriad, a’r disgwyliad yw i barhau â’ch bywyd fel petai popeth yn iawn. Yn anffodus, nid yw mor hawdd â hynny.\nDwi’n gwybod hyn oherwydd dwi’n un o’r rhai hynny, dwi’n un o bob pedwar, dwi wedi cael camesgoriad. Mae rhannu’r holl manylion personol hyn yn teimlo’n rhy ymwthiol i oddef, ond dwi’n teimlo dyletswydd i wneud yn y gobaith y bydd o gysur i rywun arall ac yn chwalu’r stigma sy’n bodoli.\n“Dim ond 21 oed oeddwn i, ac newydd ddechrau fy ngyrfa”\nRoeddwn i’n gwybod fod rhywbeth o’i le pan oeddwn yn gorfod cerdded allan o gaffi oherwydd roedd arogl y coffi yn gwneud imi deimlo’n sâl. Anwybyddais hyn am ryw dair wythnos wedi hynny, ond daeth y symptomau’n rhy amlwg, ac yna fe wnes i lewygu yn yr orsaf drên ar y ffordd i’r gwaith. Dyna pryd y darganfyddais fy mod i’n feichiog. Mae angen imi nodi, gyda llaw, nid oedd y beichiogrwydd yn rhywbeth roeddwn i wedi’i gynllunio. Dim ond 21 oed oeddwn i, ac newydd ddechrau fy ngyrfa. Roeddwn i mewn perthynas hir-dymor a sefydlog, ond nid oedd cael plant yn ein hugeiniau cynnar ar ein agenda o bell ffordd. Roeddem ni bob amser yn ofalus gydag atal cenhedlu, felly’n amlwg roedd hyn yn sioc enfawr i’r ddau ohonom.\nYn ystod yr wythnosau dilynol, roeddwn i’n trafod ein opsiynau, yn ymchwilio ac yn mynychu apwyntiadau â’r meddyg teulu. Erbyn hyn, roeddwn i’n nesáu at unarddeg wythnos ac roedd y straen ond yn cynyddu gydag amser. Roedd mynd i’r gwaith yn dechrau dod yn anodd iawn; roeddwn i’n chwydu bob dydd ac yn teimlo’n benysgafn yn gyson. Daeth i’r pwynt lle y byddai’n rhaid i mi ddweud wrth y gwaith, heb sôn am fy nheulu a ffrindiau.\n“Dyma’r pwynt y dywedwyd wrthym fy mod i’n cael camesgoriad”\nBore Dydd Iau oedd hi, a dihunais i weld gwaed ar y gwely. Teimlais y panig yn codi ynof wrth i mi sylweddoli beth oedd yn digwydd. Roeddwn i ar fin colli’r babi. Babi nad oeddwn i’n gwybod roeddwn i wir eisiau tan i mi ystyried y posibilrwydd o’i golli. Roeddwn i ar ben fy hun gan fod fy nghariad yn byw rhyw awr i ffwrdd, a doeddwn i ddim yn gwybod beth i’w wneud. Ar ôl ffonio’r meddyg, bu’n rhaid i mi fynd i’r ysbyty ar ben fy hun i gael sgan. Y sgan cyntaf. Rhywbeth a ddylai fod yn gyffrous, ond i ni, dyma’r pwynt y dywedwyd wrthym fy mod i’n cael camesgoriad. Ar ôl hynny, bu’n rhaid i ni fynd adref i aros iddo ddigwydd. Doedd dim llawer o gyngor ynghylch beth i’w wneud, heblaw am aros a dychwelyd o fewn pythefnos i sicrhau bod popeth wedi mynd.\nAr ôl oriau o boen a gwaedu, fe ddigwyddodd. Roedd yr olygfa’n erchyll o beth, a ninnau’n methu credu beth oeddem wedi gweld. Dyna oedd y tro cyntaf, yn y pum mlynedd roeddem ni wedi bod gyda’n gilydd, i mi weld fy nghariad yn llefain. Er nad oeddem yn barod i gael babi, ac hyd yn oed wedi ystyried erthyliad fel opsiwn, roedd y ddau ohonom wedi dechrau dychmygu’r bywyd bach hwn oedd yn tyfu y tu mewn i mi. Bu’n rhaid i mi gymryd rhai dyddiau i ffwrdd o’r gwaith, ond a dweud y gwir, roedd bod yn y tŷ yn hel meddyliau ond yn gwneud pethau’n waeth. Roedd hi’n anodd derbyn y ffaith roeddwn i’n feichiog rhai dyddiau yn ôl, a nawr doeddwn i ddim, heb unrhyw beth i ddangos amdano.\n“Ers y digwyddiad, dwi wedi bod yn dioddef â gor-bryder ac iselder, ac erbyn hyn mae’n effeithio’n ddirfawr ar fy mywyd bob dydd”\nErs y digwyddiad, dwi wedi bod yn dioddef â gor-bryder ac iselder, ac erbyn hyn mae’n effeithio’n ddirfawr ar fy mywyd bob dydd. Ar y dechrau, dywedodd y meddyg mai hormonau oedd yn achosi i mi deimlo fel hyn, ac y byddwn i’n iawn pan fyddai hyn yn setlo. Ond yn fy achos i, mae’r teimladau wedi parhau am flwyddyn. Mae’n anodd dirnad bod fy problemau meddyliol wedi deillio o’r un digwyddiad hwn, ond gydag help cwnselydd, dwi’n deall nawr fy mod i’n galaru. Anodd oedd deall sut y gallwn i alaru am rywbeth dwi ddim wedi adnabod na gweld, ond mae hyn yn broses hynod naturiol ar ôl camesgoriad. Mae’r reddf naturiol o roi’r bai ar eich hun ond yn gwaethygu’r sefyllfa. Dwi wedi treulio cymaint o amser yn pendroni ynghylch beth aeth o’i le, beth oeddwn i wedi’i wneud i achosi hyn. Ond dwi’n deall nawr nad oedd unrhyw beth y gallwn i wedi’i wneud i’w osgoi. Mae hyn yn codi’r baich ychydig, ond nid yw’n helpu o ran y gofid sydd gen i am y dyfodol. Dwi’n poeni y bydd yr un peth yn digwydd eto, y bydda i’n cael camesgoriad pan dwi wir am gael plant, mai tynged fy nghorff yw i fethu fel menyw.\nMawr obeithiaf bod fy stori wedi bod o gymorth i rywun sydd wedi bod mewn sefyllfa debyg. Dwi’n credu mai’r peth pwysicaf yw i geisio bod yn agored ynghylch y pwnc. Ni ddylem ni deimlo cywilydd am ein trawma, ac nid oes angen cuddio’r galar sy’n deillio o hynny. Trwy wneud hyn, fy ngobaith yw annog eraill i rannu eu profiadau, i ddechrau trafodaeth â’ch ffrindiau, eich cyd-weithwyr a’ch teulu, er mwyn chwalu’r distawrwydd sydd ynghlwm â’r math hwn o golled.\nCyfrif Instagram ‘I Had a Miscarriage’ (Dr Jessica Zucker)\nTudalen y GIG ar gamesgoriad\nGwefan y Miscarriage Association\nCofnodwyd ar myfyrdodau\tTagiwyd fel camesgoriad, cwnsela, galar, gorbryder, iselder\n← Dwi’n cael chwalfa feddyliol: Pan fo’n fwy na geiriau\n“Ti yn y lle mwyaf bregus…pam gosod rhwystr yna?” →


BBC - Blog Vaughan Roderick - : Y felan felyn\n| Nesaf » Y felan felyn\nVaughan Roderick | 17:36, Dydd Llun, 20 Medi 2010\nFe wnes i addo ar drothwy'r cynadleddau y byddwn yn sgwennu pwt ynghylch pob un o'r pleidiau i godi calonnau eu cefnogwyr ar gychwyn tymor gwleidyddol newydd. Mae'n haws mewn rhai achosion nac eraill! Fe wnaeth Blog Menai hawlio y byddwn yn ei chael hi'n anodd iawn ddarogan dyddiau da i Ddemocratiaid Rhyddfrydol Cymru ond dwi'n meddwl ei fod yn meddwl yn benodol am etholiad cynulliad 2011 wrth ddweud hynny. Rwyf am ymestyn y maes llafur ychydig! Nawr mae greddf yn dweud wrth ddyn bod y Democratiaid Rhyddfrydol yn gweithio talcen caled flwyddyn nesaf ond mae greddf yn gallu bod yn beth peryg yn enwedig os ydy reddf honno'r seiliedig ar gamddeall ystadegau. Cyfeirio at arolygon YouGov ITV ydw i wrth ddweud hynny gan eu bod ar yr olwg gyntaf yn awgrymu cwymp sylweddol yn y gefnogaeth i'r blaid ers yr etholiad cyffredinol. Yn etholiad mis Mai derbyniodd y Democratiaid Rhyddfrydol 20.1% o'r bleidlais. Yn ôl YouGov oddeutu hanner y canran hwnnw sy'n bwriadu pleidleisio yn yr un modd flwyddyn nesaf. Reit, tawelwch yng nghefn y dosbarth! Fe fydd unrhyw un sydd erioed wedi cymryd gwers mewn ystadegau yn gwybod y rheol euraidd - "rhaid cymharu tebyg a'i debyg". Y 'baseline' cywir ar gyfer arolygon YouGov yw etholiad cynulliad 2007 nid etholiad eleni gan mai holi am fwriadau pleidleisio cynulliad mae'r cwmni. Yn yr etholiad cynulliad diwethaf fe dderbyniodd y blaid 14.8% o'r bleidlais. Oce, dyw colli traean o'ch cefnogaeth ddim yn wych ond mae'n llawer gwell na cholli ei hanner! Pe bai canlyniadau YouGov yn cael ei gwireddu flwyddyn nesaf fe fyddai rhai o'r seddi rhestr mewn peryg - yn fwyaf enwedig rhai Gogledd a Dwyrain De Cymru. Fel gwnes i ddadlau yn yr erthygl ynghylch Plaid Cymru does fawr ddim i'w hennill o ymgyrchu dros ymgeiswyr rhanbarth mewn etholiad cynulliad. Gwell yw cwffio'n galed mewn etholaethau targed a derbyn seddi rhestr fel gwobrau cysur os ydy'r ymdrechion hynny'n methu. Cymerwch y Gogledd fel enghraifft. Pe bawn i'n llunio strategaeth y blaid fe fyswn i'n taflu'r wardrob at Wrecsam er bod y blaid yn bedwerydd yno yn 2007. Pam Wrecsam? Wel, fe fydd Llafur a'r Ceidwadwyr yn brysur mewn etholaethau cyfagos ac rwy'n lled amau na fydd rhan helaeth o Dorïaid yr ardal yn orawyddus i fwrw pleidlais dros John Marek. Mae'r glymblaid yn San Steffan yn ei gwneud hi'n haws dybiwn i i'r blaid ddenu pleidleisiau tactegol gan Geidwadwyr a Wrecsam yw'r lle perffaith i wneud hynny.\nMewn storom berffaith mae'n bosib y byddai'r sedd etholaeth yn cael; ei chipio ond phe na bai hi gallai ychydig filoedd o bleidleisiau ychwanegol wneud y gwahaniaeth yn y fathemateg ranbarthol. Yn yr un modd gallai ymgyrchoedd cryf ond aflwyddiannus i gadw Maldwyn a chip Ceredigion arwain at gynhaeaf yn rhanbarth y Canolbarth a'r Gorllewin.\nGyda thargedu clyfar a lot o waith caled rwy'n meddwl ei bod hi'n ddigon posib i'r blaid dal ei thir flwyddyn nesaf a dyna'r cyfan sydd angen iddi wneud. Goroesi a chadw undod sy'n bwysig i'r blaid yn y blynyddoedd nesaf gan obeithio y bydd penderfyniad y blaid i fetio'r fferm ar wellhad economaidd o ganlyniad i foddion cas yn dwyn ffrwyth. Roedd y post hwn i fod i ymddangos ddiwedd wythnos ddiwethaf ond doedd ei gyhoeddi ddim yn teimlo'n gymwys yn sgil marwolaeth y gŵr annwyl hwnnw, Richard Livsey. Ychydig iawn o wleidyddion sy'n mynd trwy fywyd heb greu llond siambr o elynion a gwatwarwyr. Roedd Richard yn un ohonyn nhw.


Newyddion - Allyriadau carbon i lawr 15% For a better experience on your device, try our mobile site. Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital Dyfodol TV Radio Mwy Term chwilio: Gwleidyddiaeth\nDiweddarwyd 13:17 Allyriadau carbon i lawr 15% Pencadlys Llywodraeth Cymru ym Mharc Cathays, Caerdydd Parhau gyda'r brif stori\tStraeon Perthnasol\n£4m y flwyddyn ar bencadlys £42m ar bencadlys llywodraeth Fe wnaeth Llywodraeth Cymru leihau ôl troed carbon ei hystâd weinyddol 15% yn 2011-12, yn ôl eu hadroddiad Cyflwr yr Ystad.\nMae'r adroddiad yn edrych ar gost ac effeithiau amgylcheddol y swyddfeydd y mae Llywodraeth Cymru yn eu defnyddio.\nGwelwyd gostyngiad o 41% yn y defnydd o bapur i 100 tunnell, ac mae ganddyn nhw wyth swyddfa yn llai erbyn hyn.\nYn ôl adroddiad 2011-12: Gostyngodd yr allyriadau carbon 15% - neu 1,770 tunnell - i 10,374 tunnell;\nGwelwyd gostyngiad o 15% - neu 1,497,692 kWh - yn y defnydd o nwy i 8,626,632 kWh a gostyngiad o 14% - neu 2,730,858 kWh - yn y defnydd o drydan i 16,256,179 kWh;\nGostyngodd maint yr ystâd weinyddol 5.58% - sef wyth o swyddfeydd - i 41 ledled Cymru;\nNod eu strategaeth leoli ar gyfer 2010-15 yw canolbwyntio ar lai o swyddfeydd mwy, sy'n defnyddio ynni'n fwy effeithlon, er mwyn gostwng maint yr ystâd a gwella'r ffordd y caiff yr adeiladau eu defnyddio ynghyd â'u perfformiad ynni.\nMae'r adroddiad diweddaraf yn dangos bod nifer y swyddfeydd yn yr ystâd wedi gostwng o 76 i 41, gyda gostyngiad cysylltiedig yn y costau rhedeg o £2.48m - neu 12.4%. 'Mwy effeithlon'\nDywedodd y Gweinidog Cyllid Jane Hutt: "Rydym wedi ymrwymo i sicrhau bod gennym bresenoldeb ym mhob rhan o Gymru. "Drwy ddefnyddio swyddfeydd mwy effeithlon, rydym wedi gallu cael gwared ar adeiladau hŷn, aneffeithiol, gan leihau ein hôl troed carbon, arbed arian a gwella'r amgylchedd gweithio i'n staff.\n"Rydym wedi achub ar y cyfle i ddefnyddio pwyntiau torri mewn prydlesi, yn enwedig yng Nghaerdydd a'r de, ac wedi symud staff i swyddfeydd eraill sydd gennym ni'n barod.\n"Yn ogystal, rydym ni'n annog pobl i ddefnyddio mwy ar fideo-gynadledda, teithio llai, a defnyddio llai o bapur drwy reoli cofnodion yn electronig ac argraffu llai o gyhoeddiadau. "Mae'r camau yr ydym wedi'u cymryd yn dangos bod yr hyn sy'n dda i'r amgylchedd hefyd yn gwneud lles ariannol inni. "Er ein bod wedi gwneud gwelliannau sylweddol, rydym ni'n benderfynol o adeiladu ar y rhain wrth i ni barhau i leihau ein heffaith ar yr amgylchedd."\nYchwanegodd yr Ysgrifennydd Parhaol Derek Jones: "Mae'r adroddiad hwn yn cydnabod y gwelliannau mawr i'r ffordd yr ydym ni'n rheoli ein hystâd, a rôl staff yn hynny, gan arwain at arbedion sylweddol, ond gan sicrhau bod gennym ni bresenoldeb a'i bod yn bosibl cael gafael ar wasanaethau ym mhobl rhan o Gymru.\n"Rydym wedi ymrwymo i egwyddor datblygu cynaliadwy, a'n nod yw bod yn un o'r sefydliadau sector cyhoeddus gorau yn y DU yn hyn o beth. "Mae'r adroddiad hwn yn dangos ein bod ar y trywydd iawn i gyflawni hynny."\n£4m y flwyddyn ar bencadlys 18 TACHWEDD 2011, GWLEIDYDDIAETH £42m ar bencadlys llywodraeth 05 MAWRTH 2009, NEWYDDION Cysylltiadau Rhyngrwyd


Sioe ysgol leol i groesawu agoriad Pontio – Golwg360\nSioe ysgol leol i groesawu agoriad Pontio\nYsgol Tryfan ffarweliodd â’r hen Theatr Gwynedd\nDisgyblion Ysgol Tryfan a'r cyfarwyddwr Martin Thomas yn paratoi ar gyfer sioe Y Bancsi Bach\nNôl yn 2008 daeth cyfnod hanesyddol i ben gyda pherfformiad gan Ysgol Tryfan o West Side Story, wrth i Theatr Gwynedd ym Mangor gau ei drysau am y tro olaf.\nSaith mlynedd yn ddiweddarach, fe fydd cenhedlaeth newydd o ddisgyblion yr ysgol uwchradd yn perfformio sioe newydd fydd yn un o’r cyntaf i gael eu dangos yng nghanolfan newydd Pontio.\nMae sioe gerdd ‘Y Bancsi Bach’, fydd yn cael ei pherfformio rhwng 9 a 11 Rhagfyr, yn addasiad o nofel gan y prifardd Tudur Dylan Jones, sydd yn gyn-ddisgybl yn Ysgol Tryfan.\nBydd bwlio yn un o brif themâu’r cynhyrchiad gyda’r prif gymeriad, bachgen o’r enw Owen, yn cael amser caled gan gyd-ddisgyblion ac sydd yn dangos ei dalentau yn paentio graffiti.\n‘Chwa o awyr iach’\nDychwelodd Tudur Dylan Jones i’r ysgol yn 2014 er mwyn cynnal gweithdai gyda’r disgyblion wrth baratoi ar gyfer y sioe gerdd.\nYn ôl y prifardd, daeth ysbrydoliaeth y nofel wreiddiol gan fachgen o Ysgol y Strade oedd wedi dweud wrtho ei fod wedi bod yn arlunio o amgylch y dref.\nAc fe ddywedodd yr awdur ei fod wedi mwynhau’r profiad o ddychwelyd i’w hen ysgol i weithio â’r disgyblion ar y sioe newydd yn fawr.\n“Roedd cydweithio gyda’r disgyblion yn chwa o awyr iach i fi. Roedd eu syniadau a’u brwdfrydedd yn braf i’w weld, ond ddim yn sioc o gwbl o gofio am draddodiad enw da Ysgol Tryfan,” meddai Tudur Dylan.\n“Mae yna newidiadau o’r nofel i’r sioe lwyfan, a syniadau’r disgyblion ydyn nhw. Roedden nhw’n gweld cyfleoedd nad oeddwn i ddim, ac wedi cyfrannu at sioe a fydd gobeithio yn diddanu, ac yn cyfleu neges.\n“Mae’r gerddoriaeth yn rymus ac yn gafael, a dwi’n edrych ymlaen yn fawr at eistedd yn ôl yn Pontio i fwynhau perfformiad yr actorion, dawnswyr, y cantorion, a’r band.”\nY Bancsi Bach fydd un o’r sioeau cyntaf i gael ei pherfformio yng nghanolfan newydd Pontio ym Mangor, agorodd ei drysau’n ddiweddar ar ôl trafferthion ac oedi wrth gael ei hadeiladu.\nMae disgyblion yr ysgol wedi bod yn cael eu hyfforddi ar gyfer y perfformiad gan yr actor a’r cyfarwyddwr Martin Thomas, gydag Owain Arwel Davies yn gyfrifol am gyfansoddi’r caneuon.\nY disgyblion yn ymarfer\nYn ôl Tudur Dylan, roedd trafod thema bwlio yn bwysig iawn iddo wrth weithio ar ei nofel ac yna’i haddasu ar gyfer y sioe.\n“Y peth dwi’n ei gasáu fwyaf fel athro ydy gweld plant yn cael eu bwlio,” meddai.\n“Mae bwlio’n gallu digwydd mewn sawl ffurf. Gall fod yn gorfforol, yn eiriol, yn emosiynol, ac un o’r rhai gwaethaf yw anwybyddu. Mae gweld plentyn ar ei ben ei hun yn ystod awr ginio, amser egwyl ac mewn gwersi yn gallu torri calon.\n“Neges y nofel ydy fod gan bawb allu, ac na ddylen ni fod yn gwneud bywydau pobl eraill yn uffern oherwydd ein rhagfarnau ni.”\nHanes alltud i Awstralia yn destun nofel newydd\nNofel Gyntaf Bethan Gwanas i oedolion ers bron i ddegawd\nRheithgor yn cael clywed clip 15 munud o’r ymosodiad ar Dr Gary Jenkins\nMae dau ddyn, a merch yn ei harddegau, wedi'u cyhuddo o'i lofruddio yng Nghaerdydd


Rydych chi yma: Cartref > Addysg a Phlant > Llyfrgelloedd\nCartrefAddysg a PhlantLlyfrgelloedd\nYmuno a BenthycaCatalog Llyfrgelloedd Ar-lein e-lyfrauYmunwch â ni ar Twitter Ymunwch â ni ar Facebook Gwybodaeth ac Astudiaethau LleolGwasanaeth Llyfrgell DeithiolGoCitizenTheory Test ProAncestry Library Edition\nTudalen wedi ei diweddaru ar 31/3/2015\nLlyfrgelloedd Oriau agor Llyfrgell Llwynhendy ar ddydd Gwener fydd 1-5pm (heblaw am Gwyliau Banc) am yr ychydig wythnosau nesaf yn sgil trefniadau staffio annisgwyl. Yn y cyfamser, mae croeso ichi fynd i Lyfrgell Llanelli. Ymddiheuriadau am unrhyw anghyfleustra y gall hyn ei achosi.\nMae Llyfrgell Cross Hands ar gau ar hyn o bryd oherwydd materion yn ymwneud â diogelwch yr adeilad. Mae Llyfrgell Cydweli ar gau ar hyn o bryd oherwydd gwaith atgyweirio a chynnal a chadw’r adeilad.\nYn Llyfrgelloedd Sir Gaerfyrddin, gallwch chi fenthyg llyfrau, llogi cryno ddisgiau a DVD's, cael mynediad i'r rhyngrwyd neu ddod o hyd i wybodaeth.\nA wyddech chi: Bod dros hanner miliwn o lyfrau ar gael yn 3 llyfrgell ranbarthol, 18 llyfrgell gangen a 5 llyfrgell deithiol Sir Gaerfyrddin? Gallwch fenthyg llyfrau, llyfrau llafar ac e-lyfrau llafar yn rhad ac am ddim.\nOs ydych chi eisiau cael mynediad i'r rhyngrwyd AM DDIM neu gael gwybodaeth ar unrhyw bwnc, o Aardvark i Zymurgy, gall eich llyfrgell leol helpu!\nAm dâl bychan, gallwch chi fenthyg cryno ddisgiau; o Bach i Verdi, Abba i'r Zutons, a cherddoriaeth sydd at ddant pawb.\nBod y dewis o DVD's sydd ar gael i'w benthyg yn amrywio o ffilmiau clasurol i'r ffefrynnau diweddaraf ar y teledu.\nMae croeso i unrhyw un sy'n byw yn Sir Gaerfyrddin ymuno â Llyfrgelloedd Sir Gaerfyrddin. E-bost: llyfrgell@sirgar.gov.uk neu cysylltwch â'ch llyfrgell leol\nYn syth i ... Chwilio drwy gatalog y llyfrgelleLyfrau i GymruChwilio gan ddefnyddio Aquabrowser


Cerddoriaeth yn mynd â hi yn Seremoni’r Gwobrau Dysgu dan Arweiniad Myfyrwyr – Ysgol Cerddoriaeth a’r Cyfryngau, Prifysgol Bangor\nDr Chris Collins, Pennaeth yr Ysgol, enillodd y Wobr am Ymgysylltiad â Myfyrwyr, mewn cydnabyddiaeth o’i ymdrechion i dynnu myfyrwyr i mewn i bob agwedd ar weithgareddau’r Ysgol. Yn ôl un enwebiad, “Mae’n gwneud mwy dros yr Adran na neb rwyf erioed wedi’i adnabod, ac mae’n gwneud hynny gan wenu.”\nDyfarnwyd y Wobr am Gyfraniad Eithriadol i’r diweddar Dr David Evans, a fu’n darlithio ym Mangor o 1990 tan 2009, a’i farwolaeth eleni’n ergyd fawr ar lawer o fyfyrwyr yr oedd wedi’u helpu a bod yn gyfaill iddynt. Meddai un myfyriwr a oedd wedi’i enwebu, “Roedd yn garedig, yn trin pobl fel pe baent yn deulu, yn siarad â phobl ddieithr fel pe baent yn eu hadnabod ers blynyddoedd, ac yn un o’r bobl ffeindiaf a gwrddais erioed.” Ei fab Andrew a gasglodd y wobr.\nGillian Griffith, Gweinyddwr yr Ysgol, gafodd fonllefau uchaf y noson, am gael y nifer uchaf o enwebiadau o blith holl staff y Brifysgol. Cafodd Gillian y Wobr am Gefnogaeth Fugeiliol Eithriadol, ac roedd hefyd wedi’i henwebu am wobr Aelod Staff Cefnogi am y Flwyddyn. Roedd y teyrngedau a ddarllenwyd oddi wrth y myfyrwyr yn cynnwys y canlynol: “Mae’n edrych ar ein holau fel pe baem yn deulu”; “Mae hi’n rhoi cymaint o’i hamser i helpu myfyrwyr ac i wneud inni i gyd deimlo’n well”; a “Hi sy’n gyfrifol am wneud i’r Adran hon deimlo fel amgylchedd diogel a gofalgar”.\nEnwebwyd hefyd Dr Hana Vlhová-Wörner, a ymunodd â’r Ysgol ym Medi 2012, am wobr Athro Newydd y Flwyddyn.\nMeddai Chris Collins, “Ar y cyd, mae’r myfyrwyr a’r staff yn gwneud tîm anorchfygol yn yr Ysgol hon, ac rwyf wedi fy nghalonogi’n wirioneddol fod y myfyrwyr wedi ymdrechu i ddiolch fel hyn.”


maes-e.com • Dangos pwnc - Ceisio ffrind a all fy helpu i ddysgu Cymraeg!\nCeisio ffrind a all fy helpu i ddysgu Cymraeg!\ngan Boi48 » Sul 10 Awst 2014 6:26 pm\nPen pal Cymraeg geisir gan guy Saesneg gyda gwreiddiau Cymreig, yr wyf yn 48 mlwydd oed, sydd wrth ei fodd UNRHYW BETH i'w wneud â Gogledd Cymru, diwylliant, yr iaith Gymraeg a cherddoriaeth werin Gymreig, felly os ydych yn dod o Ogledd Cymru yna byddai hynny'n wych!!!!!!!!!!!\nRydw i'n chwilio am rywun sy'n rhannu fy angerdd am Gwau, Gwnïo,Chrosio, a Brodwaith. Fodd bynnag, os ydych hefyd yn angerddol am, ysgrifennu a derbyn llythyrau, dysgu Ieithoedd yn enwedig Cymraeg, Botaneg, Gwylio Adar, Garddio, a cherddoriaeth chariad yn enwedig Byd, Celtaidd, a Cherddoriaeth Werin Cymru - Ar Log, Pedwar Yn Y Bar, Dewi Pws a Plethyn i enwi dim ond rhai, yna dechrau ysgrifennu!!!!!\nDwi'n chwilio am rywun sydd â diddordebau a hobïau tebyg, a allai hefyd yn fy helpu ddysgu Cymraeg, felly gobeithio y gallwch chi helpu!!!!!\nGweld chi Cyn bo hir ac mae fy cyfeiriad yw:\nYmunwyd: Sul 10 Awst 2014 5:55 pm\nLleoliad: Southwell - Lloegr\nRe: Ceisio ffrind a all fy helpu i ddysgu Cymraeg!\ngan CHINA » Iau 09 Hyd 2014 9:44 pm\nDIOLCH NICOLAS. FI DDIM YN GALLU BOD EICH PANPAL OHERWYDD DYSGWR YW FI HEFYD. OND POPETH YN IAWN I CHI. DA IAWN DIWRNOD BRAF CHI.\nYmunwyd: Iau 09 Hyd 2014 9:37 pm


ANI & BETHAN & HELEDD | MAES B\nANI & BETHAN & HELEDD\nAni, Bethan a Heledd yn cyflwyno…KATHOD.\nHeledd sy ‘ma a dwi mor ecseited i sôn wrtho chi am y prosiect nesa yma. Gwrandwch, dwi o hyd wedi eisiau bod mewn girl-band; ges i nghusan cynta i Atomic Kitten – Whole Again ac roedd gen i oleia 3 pâr o cargo pants fel Shazney. Felly roedd rhaid i fi gymryd mantais o’r zine yma i ddod â’r merched ynghyd, i alw’r cathod i’r clwb, i ddenu’r môr-forwynion i’r mynydd…..chimod be fi’n trio dweud.\nFelly dyma fi’n swil i gyd yn galw fy hoff ledis – Bethan Mai a Ani Glass, i ofyn iddynt os fydde nhw’n dod i chwarae efo fi.\nDwi o hyd wedi teimlo rhyw gysylltiad efo Bethan a Ani, galla i ddim dweud yn union beth yw hwnnw; ry’n ni di bod yn y sîn efo’n gilydd ers blynyddoedd, ry’n ni tua’r un oed a dwi’n credu bod ein dychymyg yn peiriannu yn yr un ffordd.\nDwi wastad wedi eisiau creu super group efo nhw.\nFelly (iei) ry’n ni’n mynd i ysgrifennu cân efo’n gilydd!\nOnd dyw hynny ddim yn hawdd yn ystod pandemic byd-eang felly fyddwn ni’n gwneud hynny heb gwrdd, fe fyddwn ni’n pasio’r gân i’n gilydd ychydig fel pass the parcel ond yn ychwanegi papur yn lle cymryd papur i ffwrdd. Ar ôl rhyw 3 rownd o hynny, croesi bysedd, fydd gyda ni rhyw fath o gân. Peidiwch poeni gewch chi ei chlywed hi yn hwyr yn mis Hydref a gwnawn ni’n gore i gadw dyddiadur o’r broses.\nOk te – bant a ni – pob lwc i bawb.\nMae’n amser maith ers i mi gydweithio ar ddarn o gerddoriaeth ac felly mae’r profiad yma yn bach o ‘novelty’ i fi. Fi’n edrych ‘mlaen at rhannu syniadau a gweld sut y bydd ein gwaith a’n gweledigaeth yn plethu. Rhywsut, mae’r pwyslais yma ar y broses o gydweithio yn tynnu oddi ar y pwysau i gyflwyno cyfanwaith – cawn weld beth fydd yn dod ohono!\nBethan Mai ydw i, fin gerddor ac artist. Fi llawn pili palas wrth ddechrau ar yr antur o greu band a chan newydd cathaidd gyda’r ddwy legend Heledd Watkins ac Ani Glass.\nMae gweithio gyda dwy o fenywod fi’n parchu ac edmygu llwythi yn rhoi y preassure mlan. Ma hwnna yn beth da, achos ma gweithio gyda pobl gwych a disglair fel Ani a Heledd yn cyffroi rhan bach o’r isymwybod sy’n gobeitho mynd i arwain fi lawr llwybrau newydd trwy fy ymenydd. Ar ddechre antur creadigol fi’n ymwybodol bod cyment allan o’n nwylo i ac yn nwylo awen anweledig. Fel bod cymylau o syniadau, tiwns, delweddau yn hedfan rownd ni a ni just yn aros yn amyneddgar iddy nhw gwympo mewn i’n penau, os ni’n lwcus.\nFi’n caru gweithio gyda pobl arall, mae’r posibiliadau yn lluosi ac yn mynd i gyfeiriadau bydde patrymau meddwl unigolyn ddim wedi mynd i. Y gwaith diweddara i fi rhyddhau yw EP solo fi, odd e’n arbrawf i weld beth i fi fel pan fi ben fy hun, yn enwedig mewn byd cerddoriaeth sy’ gyda mwyafrif yn ddynion. Er bod fi’n bles da’r tiwns solo fi di creu, fi wedi sylweddoli taw yr elfen cydweithio, rhannu a cysylltu gyda’r cerddorion ac mewn tro y gynulleidfa yw be fi’n rili mwynhau am gerddoriaeth. A na pam fi’n excited am hwn. Fi hefyd yn gyffroes i weld y broses o shwd mae’r merched talentog yma yn mynd ati i ddodi can at eu gilydd.\nO rhan y broses, sdim cyment o amser gyda fi dyddie ma yn bod yn fam mewn pandemic ac yn jyglo gwaith celf, ond ma rwbeth da am orfod gweithio yn gloi ac yn reddfol felli na be fi mynd i drio neud.\nGyda’r cyfyngiadau mewn lle, byddw ni ddim yn cwrdd, sy bach o siom, ond dyma shwd odd fi ac Ynyr (yn ein band Rogue Jones) yn sgwennu yn yr hen ddyddiau tabeth cyn ni fyw da’n gilydd a priodi a pethe, felli ma rwbeth itha romantaidd am e. Fel sgwennu llythyron serch. Hefyd fi itha lico y gofod a’r tawelwch a’r rhyddid i fod yn wyllt a trial stwff mas cyn recordio.\nFi ffili aros i glywed beth a ddaw allan o 3 mewnbwn unigryw a chathog yma. Fi hefyd yn gyffroes am enw ein grwp.\nDyma sut aeth y prosiect…\nDarllenwch rhifyn 2 yma.\nDilynwch Ani ar Instagram.\nDilynwch Bethan ar Instagram.\nDilynwch Heledd ar Instagram.


Encil Y Stamp - Canolfan Ysgrifennu Tŷ Newydd Writing Centre\nEncil Y Stamp\nFri 6 September 2019 - Sun 8 September 2019\nTutor / Golygyddion Y Stamp\nCyfle stampus i ddod ynghyd, waeth beth fo’ch arbenigedd, er mwyn creu ‘zine’ arbennig. Ymunwch ag Esyllt Lewis, Elan Grug Muse, Llyr Titus ac Iestyn Tyne, golygyddion Cylchgrawn Y Stamp, am benwythnos creadigol a chyfle i gyfrannu tuag at rifyn arbennig.\nCroesawir awduron ac artistiaid o bob math, o’r dibrofiad i’r profiadol. Cewch ddihangfa greadigol, prydau bwyd cartref a chyfle i ymgolli’n llwyr mewn awen a chwmni creadigol.\nFe grëwyd tai cyfan mewn un noson, felly siawns y medrwn ninnau greu cylchgrawn mewn dwy noson?\nLlenor, cerddor a ac artist o Ben Llŷn yn wreiddiol. Enillydd Coron Eisteddfod yr Urdd a chadair Eisteddfod Ffermwyr Ifanc Cymru 2016. Cyhoeddwyd ei ail gyfrol o gerddi, ar adain, yn 2018. Mae bellach yn byw yng Nghaernarfon.\nWedi cwblhau cwrs sylfaen mewn Celf yng Ngholeg Celf Abertawe, graddiodd Esyllt o Brifysgol Caerdydd y llynedd wedi iddi astudio gradd mewn Cymraeg ac Athroniaeth. Mae'r cysylltiadau y gellir eu gwneud rhwng y ddau bwnc hynny o ddiddordeb mawr iddi, ac fe hoffai weld rhagor o drafodaeth am Athroniaeth yn y Gymraeg. Ar hyn o bryd mae hi’n byw ac yn gweithio yng Nghaerdydd.


Cyfnod Allweddol 4 | Learn.Cymru\nGwefannau, Apiau ac eLyfrau\nGeiriadur Cymraeg - Sbaeneg\nGeiriadur ar-lein Cymraeg – Sbaeneg ar gyfer TGAU sy’n cynnwys esiamplau, berfau, a gemau. Mae’r gemau yn cynnwys croeseiriau, chwilair, a hangman.\nMap rhyngweithiol sy'n amlygu ac yn egluro lleoedd gwyddonol diddorol ledled Cymru, sy’n berthnasol ar gyfer cyrsiau TGAU a Safon Uwch Ffiseg, Cemeg a Bioleg. Gyda chanllawiau athrawon a thaflenni gwaith argraffadwy y gellir eu lawrlwytho, mae Cyd Destunau Gwyddoniaeth yng Nghymru yn mynd â gwyddoniaeth ar daith o'r ysgol i'r awyr agored.\nGeiriadur Cymraeg - Almaeneg\nGeiriadur ar-lein Cymraeg – Almaeneg ar gyfer TGAU sy’n cynnwys esiamplau, berfau, a gemau. Mae’r gemau yn cynnwys croeseiriau, chwilair, a hangman.\nBydd yr adnodd hwn yn arwain dysgwyr drwy brif gysyniadau ymarferwyr theatr gan roi enghreifftiau o’u harddull a thechnegau. Caiff yr adnodd ei rannu’n 4 uned, bydd pob un ohonynt yn cynnwys darnau fideo am bob ymarferwr, gyda 2 actor yn perfformio golygfa o ddrama – yn arddull yr ymarferwr. Ceir yma hefyd weithgareddau rhyngweithiol a nodiadau cefnogol i’r myfyriwr a’r athro.


Rownd Derfynol Sgiliau Cymru yng Ngholeg Cambria - Coleg Cambria\nRownd Derfynol Sgiliau Cymru yng Ngholeg Cambria\nCynhaliodd Coleg Cambria rowndiau terfynol SkillBuild SkillPlumb a SkillElectric Cymru Gyfan ar ei safle yng Nglannau Dyfrdwy. Mae Cystadleuaeth Sgiliau Cymru, gyda chymorth Llywodraeth Cymru trwy Gronfa Gymdeithasol Ewrop, yn hyrwyddo pwysigrwydd datblygu gweithlu sgiliau uchel. Ei nod yw canfod gweithwyr dan hyfforddiant mwyaf dawnus Cymru ar draws ystod eang o sgiliau.\nDaeth dros 90 o fyfyrwyr o Fôn i Fynwy i gystadlu yn rownd derfynol Cystadleuaeth Sgiliau Cymru yn y diwydiant adeiladu, a oedd yn cynnwys nifer o grefftau gan gynnwys teilsio lloriau a waliau, gwaith saer coed, asiedaeth, gwaith brics, paentio ac addurno, plastro, systemau waliau sych, gwaith plymwr a gwaith trydanol.\nMae’r digwyddiad, a noddwyd gan ‘British Gypsum’, ‘STIHL’ a ‘Crown Trade’ yn cynnig cyfle i ddysgwyr i brofi, meincnodi a gwella eu sgiliau a rhoi profiad cystadlu gwerthfawr i’r rhai hynny sy’n cymryd rhan, yn ogystal â chael mynd ymlaen i gystadlaethau WorldSkills y DU. I gyflogwyr, mae cystadlaethau’n helpu i wella ansawdd prentisiaethau ac addysg alwedigaethol ac maent yn annog gweithwyr i lwyddo hefyd.\nY cwmnïau lleol eraill a gynorthwyodd y cystadleuwyr ifanc yn ystod y rownd derfynol, oedd: Huws Gray Ltd, Redrow plc, Crown House Technologies, Wynne Construction, Read Construction, Willmott Dixon a MC Supplies. Bu eu cymorth yn amhrisiadwy.\nRoedd gan Goleg Cambria nifer o fyfyrwyr yn cystadlu mewn nifer o grefftau yn y rownd derfynol ar ôl iddynt lwyddo yn y rhagbrofion rhanbarthol. Enillodd dri myfyriwr y gwobrau a ganlyn:\nArian mewn Paentio ac Addurno: Amie Dermatta\nEfydd mewn Gwaith Saer ar y Safle: Ben Black\nEfydd mewn Gwaith Plymwr a Gwresogi: Tina Spencer\nDywedodd Rona Griffiths, Rheolwr Mentergarwch / WorldSkills yn y coleg:\n‘’Roedd yn fraint cael cynnal Rowndiau Terfynol Skillbuild SkillPlumb a SkillElectric Cymru Gyfan yn y coleg. Roedd dros 600 o ddysgwyr wedi cymryd rhan mewn 30 a rhagor o gategorïau Cystadleuaeth Sgiliau Cymru i gyrraedd y rownd derfynol hon ac roedd yn wych cael gweld pobl ifanc o bob rhan o Gymru yn cystadlu yn erbyn ei gilydd i fod yn bencampwyr eu crefft.’’\n‘’Mae myfyrwyr o Goleg Cambria wedi bod yn glod i’r coleg, ochr yn ochr â’r tiwtoriaid sydd wedi bod yn cynorthwyo ac yn annog y dysgwyr trwy gydol y gystadleuaeth. Roedd cefnogaeth cwmnïau adeiladu lleol yn anhygoel ac mae wedi gwir gymell ein myfyrwyr.’’\nLlun yn dangos Amy Dermatta


Storm Dennis: clwb Cymraeg Pontypridd dan ddŵr – Golwg360\nClwb y Bont "wedi dioddef yn enbyd"\nClwb y Bont, Pontypridd yn y llifogydd\nMae Clwb y Bont, clwb Cymraeg Pontypridd, wedi’i gau yn sgil llifogydd sydd wedi cael eu hachosi gan Storm Dennis.\nYn ôl gwefan y clwb, sy’n ganolbwynt i fywyd Cymraeg y dref, fe fydd ynghau “am y dyfodol gweladwy”.\nDaw’r newyddion wrth i’r dref a nifer o ardaloedd cyfagos ddioddef yn ddifrifol.\n“Newyddion drwg – mae Clwb y Bont dan y dwr ac ar gau,” meddai neges ar wefannau cymdeithasol y clwb.\n“Rhaid aros i’r lefelau dwr ostwng cyn y gallwn asesu’r difrod – mwy o wybodaeth i ddilyn.”\nMewn neges arall, dywed y clwb: “Mae Clwb y Bont wedi dioddef yn enbyd o’r llifogydd ddaeth yn sgil Storom Dennis ar ddydd Sadwrn 15fed o Chwefror. Mae’r Clwb o dan y dwr a bydd ar gau am y dyfodol gweladwy.\n“Ni ellir asesu’r difrod tan i lefelau’r dwr ostwng ac ni ellir ar hyn o bryd ddarogan pryd y bydd y Clwb yn ail agor. Mae Clwb y Bont yn ymddiheuro am yr anghyfleustra.”\nCafodd Clwb y Bont ei agor gan Dafydd Iwan fis Medi 1983.\nMae’n disgrifio’i hun fel “canolbwynt ar gyfer digwyddiadau diwylliannol amrywiol, yn ogystal â lle cyfeillgar a hamddenol i gymdeithasu”.\nMae gwefannau cymdeithasol y clwb yn disgrifio “wythnos brysur” oedd am fod yr wythnos hon, gyda phum digwyddiad ar y gweill.\n“5 band, sesiynau celf, ymarferion, cwis, noson gymdeithasol LHDT, côr, rygbi, cwrw casgen,” meddai’r neges ar Facebook.\n"Peidiwch â mynd allan oni bai bod rhaid"


Seren Haf Grime - Literature Wales\nHafanSeren Haf Grime\nTeitl y prosiect: Prosiect chwedleua ac ysgrifennu creadigol\nCyfranogwyr: Oedolion iau (rhwng 25 – 45) sy’n byw gyda chancr eilaidd\nArtist arweiniol: Seren Haf Grime\nGyda’n gilydd byddwn yn creu ‘Llyfr Gobaith’, gan rannu ein profiadau trwy ysgrifennu creadigol er mwyn cynnig cryfder, doethineb a dycnwch. Bydd yn cael ei argraffu a’i recordio fel llyfr sain.\nMae oedolion iau sy’n byw gyda chanser yn aml yn jyglo teuluoedd ifanc, yn gofalu am eu cartrefi a’u perthnasoedd wrth dderbyn cemotherapi a thriniaethau cynnal a chadw parhaus ar gyfer eu salwch tymor hir.\nYn aml, bydd rhaid iddynt roi’r gorau i’w gyrfa dros dro neu’n barhaol oherwydd effeithiau corfforol neu seicolegol canser ac, yn fwy diweddar, y gofyniad i hunan ynysu fel person bregus yn ystod y pandemig\nBydd y chwe gweithdy misol hyn yn cynnig cyfle i archwilio themâu cyffredin trwy eiriau; stori; dyfyniad o ddrama, cerdd neu delynegion sy’n mynegi sut beth yw wynebu marwolaeth, ofni’r anhysbys, sylwi ar y newidiadau yn ein corff, a chynllunio ein dyfodol.\nBydd cyfle i weithio ar eich pen eich hun, mewn parau, i rannu ein hysgrifennu, a’i goladu’n llyfr. Bydd ‘Llyfr Gobaith’ ar gael i oedolion iau adeg eu diagnosis neu wrth dderbyn newyddion am driniaeth bellach, ond hefyd ar gael fel gwers i’r cyhoedd yn ehangach ar sut i ymdopi â’r themâu hyn yn ystod y pandemig.\nGweithiodd Seren fel Dramatherapydd yn y GIG am ddeng mlynedd, gan ddefnyddio pŵer stori i wella a grymuso cleientiaid amrywiol gydag ystod neu gyflwyniadau. Mae Seren yn gyd-sylfaenydd a pherfformiwr gyda chwmni theatr The Golden Thread. Mae ail-chwarae yn fath o theatr fyrfyfyr, wedi’i dyfeisio sy’n defnyddio trosiad, stori, barddoniaeth a cherddoriaeth i adrodd straeon cymunedau heb lais.\nDair blynedd yn ôl, cafodd Seren ddiagnosis o ganser y fron eilaidd yn 36 oed, ac mae wedi treulio’r flwyddyn ddiwethaf hon yn cysgodi gyda phlentyn ifanc, a hynny fel rhiant sengl.\n“Rwy’n gwneud cais gyda chefnogaeth Hosbis Sefydliad Dewi Sant. Mae Hosbis Dewi Sant wedi bod yn noddfa i mi. Fodd bynnag, cynigir mwyafrif o wasanaethau yn ystod y dydd sy’n anodd wrth geisio jyglo gwaith, cartref, bod yn rhiant a thriniaethau wythnosol mewn ysbytai. Felly, bûm mewn trafodaethau parhaus gyda’r sefydliad wrth feddwl am ffyrdd hygyrch i gefnogi oedolion iau. Fy mhrofiad fy hun yw bod darparu cefnogaeth therapiwtig hygyrch, wedi’i seilio ar greadigrwydd i bobl fy oedran, yn gyfyngedig. Mae hwn yn ymddangos fel cyfle perffaith i dreialu prosiect peilot arloesol a gwerthuso’r ymateb!”


Rhaglen am Pwyllgor Llywodraethu ac Archwilio ar Dydd Mawrth, 3ydd Rhagfyr, 2019, 2.00 o'r gloch\nDydd Mawrth, 3ydd Rhagfyr, 2019 2.00 o'r gloch\nYn absenoldeb y Cadeirydd, cadeiriwyd y cyfarfod gan yr Is-Gadeirydd, Mr Jonathan Mendoza; etholwyd y Cynghorydd Dylan Rees i weithredu fel Is-Gadeirydd ar gyfer y cyfarfod hwn yn unig. Esboniodd y Cadeirydd fod y Cynghorydd Peter Rogers, Cadeirydd y Pwyllgor Archwilio a Llywodraethu, yn gwella yn dilyn llawdriniaeth ddiweddar ar ei ben-glin. Ar ran aelodau'r Pwyllgor, dymunodd yn dda i'r Cynghorydd Rogers am adferiad llawn a buan.\nCofnodion y Cyfarfod Blaenorol PDF 453 KB\nCyflwyno cofnodion cyfarfod blaenorol y Pwyllgor Archwilio a Llywodraethu a gynhaliwyd ar 3 Medi, 2019.\nCyflwynwyd cofnodion cyfarfod blaenorol y Pwyllgor Archwilio a Llywodraethu a gynhaliwyd ar 3 Medi, 2019, a chadarnhawyd eu bod yn gywir.\nCyngor Sir Ynys Môn: Llythyr Archwilio Blynyddol 2018/19 PDF 214 KB\nCyflwyno’r Llythyr Archwilio Blynyddol am 2018/19.\nCyflwynwyd y Llythyr Archwilio Blynyddol ar gyfer Cyngor Sir Ynys Môn am 2018/19 i'w ystyried gan y Pwyllgor. Cadarnhaodd y Llythyr y canlynol -\n• Roedd y Cyngor wedi cydymffurfio â'i gyfrifoldebau mewn perthynas ag adrodd ariannol a defnyddio adnoddau.\n• Mae'r Archwilydd Cyffredinol yn fodlon bod gan y Cyngor drefniadau priodol ar waith i sicrhau darbodusrwydd, effeithlonrwydd ac effeithiolrwydd wrth ddefnyddio ei adnoddau, a\n• Ar 12 Medi, cyhoeddodd yr Archwilydd Cyffredinol farn archwilio ddiamod ar y datganiadau cyfrifyddu, gan gadarnhau eu bod yn cyflwyno darlun gwir a theg o sefyllfa ariannol a thrafodion y Cyngor. Adroddwyd ar y materion allweddol a gododd o'r archwiliad i gyfarfod y Pwyllgor Archwilio a gynhaliwyd ym Medi 2019.\nO ran y datganiad yn y Llythyr Archwilio bod yr Archwilydd Cyffredinol yn dymuno tynnu sylw at y ffaith ei fod wrthi’n cynnal adolygiad o gynaliadwyedd ariannol y Cyngor, dywedodd y Cyfarwyddwr Swyddogaeth (Adnoddau) / Swyddog Adran 151 fod yr Archwilwyr wedi cynnal cyfweliadau â nifer o uwch staff y Cyngor yn ogystal ag Aelodau Etholedig perthnasol fel rhan o ymarfer y maent yn ei gynnal i adolygu cynaliadwyedd ariannol pob un o’r 22 o awdurdodau lleol yng Nghymru. Y bwriad oedd cyflwyno'r canfyddiadau drafft i'r Cyngor erbyn y Nadolig; unwaith y bydd yr adroddiad canlyniadol wedi'i gwblhau fe’i cyflwynir i gyfarfod nesaf y Pwyllgor hwn.\nPenderfynwyd derbyn a nodi'r Llythyr Archwilio Blynyddol ar gyfer 2018/19 heb wneud sylw pellach.\nAdroddiad Blynyddol Diogelwch Seiber 2019 PDF 471 KB\nCyflwyno adroddiad y Pennaeth Proffesiwn (AD) a Thrawsnewid\nCyflwynwyd Adroddiad Blynyddol Seiberddiogelwch 2019 i’w ystyried gan y Pwyllgor. Roedd yr adroddiad yn crynhoi'r bygythiadau seiber y mae’r Cyngor yn eu hwynebu ac yn rhoi trosolwg o rai o'r camau lliniaru sydd gan y Cyngor ar waith i wrthsefyll y bygythiadau hyn.\nDywedodd y Rheolwr Gwasanaeth a Rheoli Perfformiad TG fod seiberddiogelwch yn risg sylweddol i'r Cyngor, fel sy’n wir hefyd am sefydliadau eraill sy'n dal llawer iawn o wybodaeth, gan gynnwys gwybodaeth sensitif, bersonol ac ariannol. Mae llawer iawn o sôn am ymosodiadau seiber yn y newyddion y dyddiau hyn ac mae ymosodiadau proffil uchel yn digwydd bob wythnos a hyd yn oed yn bob dydd. Mae ymosodiadau seiber yn amrywio o ran eu dull a'u cymhlethdod ond maent yn gyson yn eu bwriad i darfu, difrodi neu ddwyn. Mae'r Cyngor yn cydnabod y risg o ymosodiadau seiber ac mae’r risg honno wedi ei chofnodi felly yn y Gofrestr Risg Gorfforaethol sy'n cael ei monitro gan yr Uwch Dîm Arweinyddiaeth.\nCyfeiriodd y Swyddog at y gwahanol fathau o ymosodwyr seiber a'u cymhellion, ynghyd â’r amrywiaeth o ymosodiadau seiber sy’n digwydd. Amlinellodd yn gyffredinol y camau lliniaru sydd gan y Cyngor ar waith i leihau a rheoli’r risg gan gynnwys yr isod -\n• Maleiswedd – rhaglenni neu godau maleisus sy'n ceisio difrodi neu anablu cyfrifiaduron, gweinyddwyr, rhwydweithiau a dyfeisiau cyfrifiadurol eraill. Mae holl gyfrifiaduron a gweinyddwyr y Cyngor yn gweithredu meddalwedd gwrth-faleiswedd sy'n sganio am nodweddion codau maleisus ac sy’n rhwystro mynediad i gyfrifiaduron y Cyngor os darganfyddir rhai.\n• Gwendidau mewn meddalwedd - diffygion neu fylchau mewn côd meddalwedd yw’r rhain ac os yw ymosodwr yn manteisio i’r eithaf ar y fath wendidau gallant beri i'r feddalwedd ymddwyn mewn modd annymunol ac annisgwyl. Os yw’r feddalwedd yn gyfredol ac yn dal i gael ei chefnogi gan y cyflenwr, mae pecynnau côd sydd wedi'u cywiro, sef “diweddariadau” neu “drwsiadau” ar gael i fynd i'r afael â’r gwendidau hyn ac i gau'r bwlch diogelwch posib. Roedd y Cyngor wedi mabwysiadu Windows 10 yn gynnar ac ar ôl hynny symudodd i ffwrdd o’r drefn o osod meddalwedd cymwysiadau ar bob cyfrifiadur (a oedd yn faich sylweddol o ran rheoli diweddariadau diogelwch) i drefn o rithioli cymwysiadau, gan olygu bod prif gopi ar gyfer pob cymhwysiad yn rhedeg ar weinydd canolog y mae gan bob cyfrifiadur neu liniadur fynediad iddo - felly dim ond un copi y mae’n rhaid ei gadw'n gyfredol a'i reoli. Mae'r Cyngor yn trefnu ymhellach i hacwyr moesegol trydydd parti gynnal asesiadau ar ba mor fregus yw rhwydweithiau'r Cyngor\n• Bygythiadau mewnol – sef gweithredoedd damweiniol gan staff, gweithredoedd\nmaleisus gan staff neu weithredoedd gan gontractwyr. Mae'r Cyngor wedi chwarae rhan flaenllaw yn y broses o gaffael pecyn E-Ddysgu dwyieithog Cymru gyfan ar ymwybyddiaeth seiber; mae'n gweithredu proses Safonau Diogelwch Safonol ar gyfer Staff (BPSS) sy'n ei gwneud yn ofynnol i'r holl staff a chanddynt fynediad at ddata sensitif swyddogol o swyddfa'r cabinet gyflwyno prawf adnabod, prawf cenedligrwydd a chael eu gwirio gan y Gwasanaeth Datgelu a ... Gweld y Cofnodion llawn ar gyfer eitem 4.\nAdolygiad Canol Blwyddyn Rheoli'r Trysorlys 2019/20 PDF 1 MB\nCyflwynwyd i'w ystyried gan y Pwyllgor, adroddiad y Cyfarwyddwr Swyddogaeth (Adnoddau) / Swyddog Adran 151 ar y sefyllfa a’r gweithgareddau rheoli trysorlys hanner ffordd trwy flwyddyn ariannol 2019-20.\nAmlygodd y Cyfarwyddwr Swyddogaeth (Adnoddau) / Swyddog Adran 151 y canlynol -\n• Nad oes unrhyw newidiadau polisi i'r Datganiad ar y Strategaeth Rheoli Trysorlys a gymeradwywyd gan y Cyngor Llawn ar 27 Chwefror, 2019. Mae'r adroddiad yn diweddaru'r sefyllfa yng ngoleuni'r sefyllfa economaidd ddiweddaraf a'r newidiadau cyllidebol a gymeradwywyd eisoes.\n• O ran ei bortffolio buddsoddi, ‘roedd gan y Cyngor £18.551m o fuddsoddiadau ar 30 Medi, 2019 (£14.333m ym mis Mawrth, 2019) a’r elw o’r portffolio buddsoddi am chwe mis cyntaf y flwyddyn oedd 0.62%. ‘Roedd Atodiad 3 yn cynnwys rhestr lawn o’r buddsoddiadau fel yr oeddent ar 30 Medi, 2019 ac roedd crynodeb o'r buddsoddiadau a'r cyfraddau i’w weld yn Atodiad 4. Nid aethpwyd dros y terfynau a gymeradwywyd yn y Strategaeth Fuddsoddi Flynyddol yn ystod chwe mis cyntaf 2019/20.\n• Yr incwm y mae’r Cyngor wedi cyllidebu y bydd yn ei dderbyn o’i fuddsoddiadau ar gyfer y cyfan o 2019/20 yw £0.031m ac mae’r perfformiad am y flwyddyn hyd yma’n uwch na’r\ngyllideb, gyda £0.041m wedi’i dderbyn ar ddiwedd Chwarter 2 oherwydd buddsoddi arian dros ben gydag awdurdodau lleol eraill sydd wedi creu enillion gwell na phe bai’r arian mewn cyfrif galw gyda banc. Mae'r tabl yn 5.7 yn dangos rhestr o fuddsoddiadau a wnaed gydag awdurdodau lleol eraill yn ystod hanner cyntaf blwyddyn ariannol 2019/20. O ystyried mai diogelwch yr arian yw dangosydd allweddol y Cyngor hwn, ystyrir mai awdurdodau lleol eraill yw’r ffordd fwyaf diogel o fuddsoddi arian y Cyngor hwn a gwneud hynny’n cynhyrchu mwy o enillion na'r mwyafrif o gyfrifon galw gyda banc.\n• O ran benthyca, mae'r Cyngor wedi rhagweld y bydd wedi cael benthyg £127.6m erbyn diwedd y flwyddyn ac y bydd wedi defnyddio £12.6m o gronfeydd llif arian yn lle benthyca. Mae hwn yn ddull darbodus a chost-effeithiol o weithredu yn yr hinsawdd economaidd sydd ohoni ond parheir i’w fonitro. Ni chymerwyd benthyg unrhyw arian yn ystod hanner cyntaf y flwyddyn ariannol hon ac ni ragwelir y bydd angen benthyciadau allanol ychwanegol yn ystod ail hanner y flwyddyn ariannol. Bydd gofyn benthyg arian i gyllido rhan o raglen gyfalaf 2019/20, ond benthyca mewnol fydd hynny.\n• Ar 9 Hydref, 2019, cyhoeddodd y Trysorlys a’r Bwrdd Benthyciadau Gwaith Cyhoeddus (PWLB) gynnydd o 100 pwynt sylfaen neu 1% yn y gyfradd fenthyca. Ni chafwyd rhybudd ymlaen llaw gan olygu bod yn rhaid i bob awdurdod lleol ailasesu'n sylfaenol sut i ariannu eu hanghenion benthyca allanol ac ymarferoldeb ariannol y prosiectau cyfalaf sydd ganddynt yn eu rhaglenni cyfalaf oherwydd y cynnydd annisgwyl yn y gost o fenthyca. Er bod yr Awdurdod hwn wedi dibynnu’n flaenorol ar y Bwrdd Benthyciadau Gwaith Cyhoeddus fel ei brif ffynhonnell ariannu, mae'n rhaid iddo ... Gweld y Cofnodion llawn ar gyfer eitem 5.\nDiweddariad Archwilio Mewnol PDF 1 MB\nCyflwynwyd i'w ystyried gan y Pwyllgor, adroddiad y Pennaeth Archwilio Mewnol a Risg a oedd yn rhoi diweddariad ar gynnydd a wnaed gan y Gwasanaeth Archwilio Mewnol o ran darpariaeth gwasanaeth, darparu sicrwydd ac adolygiadau a gwblhawyd.\nAdroddodd y Pennaeth Archwilio a Risg ar y prif ystyriaethau fel a ganlyn -\n• Bod pum adroddiad wedi'u cwblhau yn ystod y cyfnod a oedd oll yn archwiliadau ardystio grantiau – sef Grant Datblygu Disgyblion (Plant sy'n Derbyn Gofal); Dyfarniadau Tâl Athrawon a Phwysau Cost; Grant Datblygu Disgyblion (Mynediad); Grant Dysgwyr o Gefndir Ethnig, Lleiafrifol, Sipsi, Roma neu Deithwyr a Grant Costau Prydau Ysgol Am Ddim Ychwanegol oherwydd cyflwyno Credyd Cynhwysol (Darparwyd copïau i aelodau'r Pwyllgor). Cynhyrchodd y pedwar adolygiad cyntaf farn Sicrwydd Sylweddol tra bod y pumed wedi cael sgôr Sicrwydd Rhesymol. Ni nododd y Gwasanaeth Archwilio Mewnol bod unrhyw risgiau yr oedd angen i reolwyr roi sylw iddynt yn unrhyw un o'r pum adolygiad.\n• Daeth yr ail adolygiad dilyn-i-fyny o’r maes Dyledwyr Amrywiol (roedd yr adolygiad gwreiddiol a'r adolygiad dilyn-i-fyny cyntaf wedi dyfarnu barn Sicrwydd Cyfyngedig) i'r casgliad bod y Rheolwyr wedi gwneud llawer o waith i fynd i'r afael â'r materion / risgiau yr oedd angen rhoi sylw iddynt ar ôl yr adolygiad dilyn-i-fyny cyntaf ac felly roedd y Gwasanaeth Archwilio Mewnol wedi medru cynyddu'r lefel sicrwydd i Sicrwydd Rhesymol. Fodd bynnag, yng ngoleuni'r ffaith bod 8 mater / risg yn parhau i fod heb eu datrys (sy'n cael sylw ar hyn o bryd) ac effaith bosib y rhain yn y meysydd hynny, bydd y Gwasanaeth Archwilio Mewnol yn rhoi sylw i’r cynllun gweithredu eto ym mis Mai, 2020.\n• Bod dau adroddiad dilyn-i-fyny gyda sgôr Sicrwydd Cyfyngedig yn mynd rhagddynt ar hyn o bryd - Casglu Incwm Ysgolion Cynradd a Thaliadau Uniongyrchol. Mae yna hefyd adolygiad dilyn-i-fyny o Archwiliad Llywodraethu Gwybodaeth Ysgolion a gynhaliwyd gan ymgynghorydd allanol ac na ddarparwyd sgôr sicrwydd ar ei gyfer. Mae dau adolygiad dilyn-i-fyny wedi'u hamserlennu ar gyfer y chwe mis nesaf - Rheolaethau System: Mynediad Rhesymegol a Gwahanu Dyletswyddau, a Dyledwyr Amrywiol. Efallai y bydd mwy hefyd ond mae hynny’n dibynnu ar y sicrwydd a ddarperir ar gyfer adolygiadau a gynhelir trwy gydol y flwyddyn.\n• Bod perfformiad rheolwyr wrth fynd i'r afael â materion / risgiau a gweithredu camau yn parhau i wella. Nid oes unrhyw faterion / risgiau Uchel neu Goch angen sylw ar hyn o bryd ac mae perfformiad o ran mynd i'r afael â materion / risgiau sydd â sgôr Ambr wedi gwella ers rhoi’r diweddariad diwethaf i'r Pwyllgor ar 3 Medi ac mae’r ganran weithredu gyffredinol ar gyfer materion / risgiau Uchel / Coch / Ambr yn 94%. Mae perfformiad wrth fynd i'r afael â risgiau Canolig / Melyn wedi gwella hefyd. Fodd bynnag, llesteiriwyd y cynnydd yr oedd modd ei wneud gyda gweithredu'r fersiwn newydd o'r system tracio camau gweithredu oherwydd mater a oedd yn ymwneud â chydnawsedd TG ac nad yw ond wedi'i ddatrys yn ddiweddar.\n• Bod gwaith yn mynd rhagddo ar hyn ... Gweld y Cofnodion llawn ar gyfer eitem 6.\nAdolygu Cylch Gorchwyl y Pwyllgor Archwilio a Llywodraethu PDF 583 KB\nCadarnhaodd y Pennaeth Archwilio a Risg mai CIPFA yw'r prif gorff o ran cynhyrchu arweiniad ar swyddogaethau pwyllgorau archwilio. Mewn perthynas â chyflwyniad Swyddfa Archwilio Cymru eglurodd fod rhan o'r cyflwyniad yn ymwneud â chynigion a gynhwysir yn y Mesur Llywodraeth Leol ac Etholiadau (Cymru) sy'n cyflwyno diwygiadau etholiadol a threfniadau llywodraethu newydd ar gyfer llywodraeth leol yng Nghymru a fydd, pan gaiff ei ddeddfu, yn debygol o arwain at newidiadau gan gynnwys newid yn aelodaeth y pwyllgor hwn. Ar hyn o bryd, mae aelodaeth a chylch gorchwyl y Pwyllgor Archwilio a Llywodraethu yn unol â Mesur Llywodraeth Leol (Cymru). Mewn ymateb i gais am ddiweddariad ar y trefniadau i'r Pwyllgor gynnal hunanasesiad, dywedodd y Swyddog, gan fod y cyfarfod o’r 22 o gadeiryddion archwilio yn gwneud darn o waith ar effeithiolrwydd pwyllgorau archwilio, byddai’n synhwyrol i oedi cyn cynnal yr hunanasesiad, a hynny er mwyn osgoi dyblygu. Mae ... Gweld y Cofnodion llawn ar gyfer eitem 7.\nBlaen Raglen Waith PDF 265 KB\nCyflwynwyd Blaenraglen y Pwyllgor i’w hadolygu ac fe’i cymeradwywyd heb ei newid.\nGwahardd y Wasg a'r Cyhoedd PDF 388 KB\nYstyried mabwysiadu’r canlynol -\n“O dan Adran 100 (A) (4) Deddf Llywodraeth Leol 1972, gwahardd y Wasg a’r cyhoedd o’r cyfarfod yn ystod y drafodaeth ar yr eitem ganlynol ar y sail y gall olygu datgelu gwybodaeth eithriedig fel y’i diffinnir yn Atodlen 12A o’r Ddeddf honno ac yn y Prawf Budd y Cyhoedd amgaeëdig.”\nPenderfynwyd o dan Adran 100 (A) (4) Deddf Llywodraeth Leol 1972, cau allan y wasg a’r cyhoedd o’r cyfarfod yn ystod y drafodaeth ar yr eitem a ganlyn oherwydd y tebygolrwydd y caiff gwybodaeth ei rhyddhau a honno’n wybodaeth y gwneir eithriad ohoni yn Atodlen 12A y Ddeddf honno ac yn y Prawf Budd y Cyhoedd a gyflwynwyd.\nPolisi Gwirio ar sail Risg\nCyflwynwyd adroddiad y Cyfarwyddwr Swyddogaeth (Adnoddau) / Swyddog Adran 151 a oedd yn ceisio sylwadau'r Pwyllgor ar bolisi arfaethedig i wirio ar sail risg. Roedd yr adroddiad yn nodi sut y penderfynwyd ar y grwpiau risg ar gyfer y Polisi arfaethedig; yr arbedion / manteision a ddisgwylir a sut byddai'r polisi'n cael ei weithredu a'i fonitro.\nAdroddodd y Rheolwr Budd-daliadau fod y Gwasanaeth Budd-daliadau ar hyn o bryd yn gwneud yr un lefel o waith gwirio ar gyfer pob achos. Dyma'r lefel wirio sylfaenol fel y nodir yn fframwaith yr Adran Gwaith a Phensiynau ond nid yw’r fframwaith hwnnw’n cael ei ddefnyddio mwyach. Gan fod y gwaith yn llafurddwys, mae'n ei gwneud hi'n anoddach rhoi ffocws ychwanegol ar achosion penodol ac mae’n cyfyngu ar y gallu i adolygu’r achosion hynny lle mae'r risg o dwyll / camgymeriad ar ei uchaf. Er bod yr Adran Gwaith a Phensiynau wedi caniatáu disgresiwn i awdurdodau weithredu eu prosesau eu hunain ar gyfer gwirio risg ers 2011, nid yw'r Awdurdod wedi ymrwymo i wneud hynny tan nawr. Mae adolygiad o brosesau a'r gostyngiad mewn achosion Budd-dal Tai wedi arwain at ailystyried hyn i weld a yw'n cael ei wneud yn y ffordd fwyaf effeithiol.\nEr mwyn cynorthwyo i sefydlu ym mha gategori o hawlwyr y mae’r risg fwyaf o newid, gwnaed dadansoddiad ym mis Mehefin 2019 o'r holl achosion lle gordalwyd hawlwyr oherwydd camgymeriad a wnaed gan yr hawlwyr eu hunain. Rhoddwyd sylw i’r rhesymau dros y gordaliadau yn ogystal â phroffil o sefyllfa'r hawlydd. Dadansoddwyd yr hawliadau a dderbyniwyd ym mis Mawrth ac Ebrill 2019 hefyd i ddarganfod i ba grŵp risg y byddai'r rhain yn disgyn. Mae'r adroddiad yn nodi canfyddiadau'r dadansoddiadau hynny gan gynnwys yr elfennau o’r hawliadau a gafodd sylw er mwyn pennu'r grŵp risg. Aseswyd yr effaith ar y gwasanaeth ac fe'i crynhoir yn yr adroddiad. Yn ogystal, cynhaliwyd Asesiad o’r Effaith ar Gydraddoldeb i weld a fydd y newid arfaethedig yn y dull o weithredu yn cael mwy o effaith ar grwpiau penodol o hawlwyr.\nTrafododd y Pwyllgor yr adroddiad ac wrth ystyried amcanion y polisi newydd o geisio canolbwyntio adnoddau ar yr achosion hynny lle mae anghysondebau / camgymeriadau yn debygol o ddigwydd h.y. y rheini yn y categori risg uchel, mynegodd rai amheuon ynghylch y fethodoleg a fabwysiadwyd mewn perthynas â’r elfennau o’r hawliadau a ystyriwyd ac amlygodd yn benodol anawsterau posib gyda'r dadansoddiad grŵp oedran a'r ffordd y penderfynwyd ar yr ystod oedran gan ei fod yn credu y gallai arwain at broffil risg anghywir a fyddai’n gogwyddo’r casgliad y daethpwyd iddo tuag at grŵp oedran penodol. Awgrymodd y Pwyllgor efallai yr hoffai'r Swyddogion feddwl am y rhan hon o'r polisi cyn ei gyflwyno i'r Pwyllgor Gwaith i'w gymeradwyo; argymhellodd y Pwyllgor ymhellach y dylid cymryd sampl ar hap o achosion o bob grŵp oedran, pob ... Gweld y Cofnodion llawn ar gyfer eitem 10.


Cynllun Lesio Cymru: canllawiau | LLYW.CYMRU\nLandlordiaid ac asiantaethau gosod tai\nCynllun Lesio Cymru: canllawiau\nEglurhad o’r cynllun a’r hyn y mae’n ei olygu i denantiaid a pherchnogion eiddo.\nGwneud cais am dŷ,\nBeth yw Cynllun Lesio’r Sector Rhentu Preifat?\nY cynnig ar gyfer tenantiaid\nY cynnig ar gyfer perchnogion eiddo sy’n lesio eu heiddo i’r awdurdod lleol\nSafon yr eiddo sy’n cael ei lesio drwy’r cynllun hwn\nAwdurdodau lleol sy’n cymryd rhan yn y cynllun\nNod y cynllun yw galluogi mwy o bobl i rentu'n breifat yng Nghymru, a'i wneud yn opsiwn mwy fforddiadwy. Bydd y cynllun yn rhoi sicrwydd i denantiaid ac yn rhoi hyder i landlordiaid.\nMae 15 o awdurdodau lleol wedi ymrwymo i’r cynllun hwn a gefnogir gan Lywodraeth Cymru. Mae’n gynllun sy'n cynnig cymhellion i berchnogion eiddo sy'n lesio eu heiddo i'r awdurdod lleol. Bydd gan denantiaid sy'n cael eu cartrefu o dan y cynllun lety diogel a fforddiadwy am gyfnod hwy. Yn ogystal â hynny, byddant yn cael lefel uchel o gymorth i helpu i gynnal eu tenantiaeth. Y bwriad yw y bydd tenantiaid, perchnogion eiddo ac awdurdodau lleol yn cael budd o'r cynllun.\nDyma amcanion y cynllun:\nGwella’r cyfle i bobl gael cartrefi yn y sector rhentu preifat\nBydd mwy o gyfle i'r rheini sydd mewn perygl o fod yn ddigartref ac sy’n cael budd-daliadau, gan gynnwys credyd cynhwysol, i gael cartrefi fforddiadwy o ansawdd da yn y sector rhentu preifat.\nSicrhau diogelwch llety tymor hwy\nBydd tenantiaid yn gallu cael llety tymor hwy sefydlog am gyfnod o hyd at 20 mlynedd.\nCynnig llety fforddiadwy\nBydd rhenti’n cael eu cyfyngu i lefelau lwfans tai lleol er mwyn sicrhau eu bod yn fforddiadwy i denantiaid ar incwm isel a/neu denantiaid sy’n cael budd-daliadau.\nCaiff cymorth a hyfforddiant rheolaidd eu darparu i helpu tenantiaid i gynnal eu tenantiaeth, yn ystod y cynllun ac yn y dyfodol. Gallai hynny gynnwys cymorth i helpu tenantiaid i reoli eu harian a byw'n llwyddiannus ac yn annibynnol mewn llety sefydlog.\nBydd angen i’r cartrefi sydd ar gael drwy'r cynllun fodloni safon benodol. Darperir cymorth ariannol i alluogi awdurdodau lleol i sicrhau bod yr eiddo o dan y cynllun yn cyrraedd y safon ofynnol.\nCyfrannu at leihau digartrefedd\nBydd eiddo ychwanegol ar gael er mwyn helpu i leihau digartrefedd.\nBydd y tenantiaid sy’n byw yn yr eiddo hyn yn elwa ar y canlynol:\nCyfle i gael llety sefydlog yn y sector rhentu preifat ar gyfraddau lwfans tai lleol\nCymorth tebyg i’r hyn a ddarperir gan landlordiaid tai cymdeithasol mewn perthynas â’r denantiaeth.\nBydd perchnogion eiddo yn elwa ar y canlynol:\nLesoedd am gyfnodau o 5-20 mlynedd\nTaliadau rhent gwarantedig am hyd y les ar gyfradd berthnasol y Lwfans Tai Lleol, llai ffi reoli y cytunwyd arni\nPan fo angen, cynnig o hyd at £5000, fel grant, i wella'r eiddo er mwyn sicrhau ei fod o'r safon y cytunwyd arni, a/neu gynyddu sgôr yr EPC i lefel C. Mae cyllid grant ychwanegol o hyd at £25,000 ar gael ar gyfer eiddo gwag\nAtgyweirio unrhyw ddifrod i'r eiddo a wneir gan denantiaid dan y cynllun, yn amodol ar draul resymol, a rhwymedigaeth y landlord am ddiffygion strwythurol. Byddai hynny'n cael ei gynnwys yn un o delerau'r les\nGwarant o gymorth priodol i denantiaid, drwy gydol oes y les.\nBydd safon ofynnol yr eiddo a dderbynnir ar y cynllun braenaru yn gysylltiedig â safonau Safon Ansawdd Tai Cymru (SATC) a bydd grant ar gael i sicrhau bod unrhyw eiddo sy'n rhan o'r cynllun yn bodloni’r safon y cytunwyd arni.\nBydd yr awdurdod lleol yn gyfrifol am gynnal a chadw'r eiddo drwy gydol y les.\nMae 13 o awdurdodau lleol yn cymryd rhan yn y cynllun. Gallwch weld eu manylion cyswllt isod:\nCynllun Lesio Cymru: rhestr wirio\nCynllun Lesio Cymru: taflen


PLASTAI CYMRU YN AGOR EU DRYSAU FIS MEDI – Sefydliad Ymchwil Ystadau Cymru , Prifysgol Bangor\nMae dwsinau o blastai a safleoedd treftadaeth pwysig eraill Cymru yn paratoi i groesawu'r cyhoedd fis Medi fel rhan o raglen o ddigwyddiadau sy'n rhan o fenter 'Drysau Agored'.\nCADW sydd yn trefnu 'Drysau Agored', sef dathliad cenedlaethol o etifeddiaeth bensaernïol Cymru, sy'n rhoi cyfleoedd unigryw i drigolion lleol ac ymwelwyr archwilio nifer o safleoedd hanesyddol, a hynny yn rhad ac am ddim.\nErs ei sefydlu mae'r digwyddiad wedi parhau i dynnu sylw at bwysigrwydd diwylliannol etifeddiaeth plastai mewn cymunedau ledled Cymru.\nMae'r safleoedd sy'n cymryd rhan yn y digwyddiad eleni yn cynnwys Parc Iscoed, Castell y Waun ac Erddig yn y gogledd ddwyrain; a Gwaenynog (Dinbych), Nantclwyd y Dre (Rhuthun), Hafodunos (Llangernyw) a Phlas Mawr (Conwy); a Chastell Penrhyn, Bodorgan, Plas Newydd a Hafoty yng ngogledd orllewin Cymru. Yng nghanolbarth Cymru cynhelir digwyddiadau yng nghwrt Tre-tŵr, Gregynog, Castell Powis ac yn Llanerchaeron; yn y de orllewin mae modd gweld Castell Dinefwr, Talacharn a Fferm Cwrt, Pen-bre; a bydd Llancaiach Fawr, Gerddi Dyffryn, Plas Tredegar a Chastell Rhaglan yn agor eu drysau yn y de ddwyrain.\nAr ben hynny, bydd cyfleoedd i ymwelwyr ddysgu am agweddau eraill o dreftadaeth yr ystadau mewn nifer fawr o eglwysi hanesyddol sy'n cymryd rhan yn y rhaglen, yn ychwanegol at yr archifdai, yr amgueddfeydd a'r llyfrgelloedd sy'n cynnal digwyddiadau ledled Cymru.\nMae’r rhaglen digwyddiadau ar gael yn llawn yma.\nBydd Archifau a Chasgliadau Arbennig Prifysgol Bangor yn cynnal digwyddiad arbennig fel rhan o'r rhaglen ar 24 Medi. Bydd hyn yn cynnwys cyfle i archwilio rhannau pwysig o'r casgliad, i glywed am waith tîm yr archifdy ac i archwilio arddangosfa "Ymwelwyr a theithwyr Gogledd Cymru'. Rhaid i chi archebu ymlaen llaw gan fod llefydd yn brin. Cynhelir y sesiwn Saesneg rhwng 10.00 ac 11.00am. Cynhelir y sesiwn Gymraeg rhwng 11.30am-12.3pm. Ffoniwch 01248 383276 i gadw lle neu anfonwch e-bost at archifau@bangor.ac.uk.


A ydych yn elusen, grŵp gwirfoddol neu fenter gymdeithasol sydd angen help , neu oes gennych chi syniad, ond nid yn gwybod sut i symud yn ei flaen? Yn chwilio am gyllid i wireddu eich prosiect?\nMae'r Biwro Cymunedol yn `Siop Stop Cyntaf 'lle gall grwpiau ac unigolion ffonio un rhif, ac o hynny cael eu cyfeirio at y darparwr perthnasol, boed hynny wrth aelod o dîm y Biwro Cymunedol neu un o’n partneriaid. Gall ein swyddog cynghori ar ffynonellau posibl o gyllid grant a grwpiau cymorth cymunedol i rwydweithio a chael profiad o enghreifftiau eraill o arfer gorau.\nBydd y Biwro Cymunedol yn helpu mentrau cymdeithasol cymunedol, grwpiau gwirfoddol ac elusennol yn Sir Gaerfyrddin i gael cymorth, cyngor a gwybodaeth am grantiau yn gyflym, a bydd yn ymateb i'ch anghenion unigol ac yn helpu i gyrraedd eich nod yn y ffordd fwyaf effeithiol a chyflym.\nDod o hyd i arian, mae gennym hyd i wybodaeth ddiweddaraf am raglenni ariannol, gyda gwybodaeth am y rhan fwyaf o grantiau, ac yn medru eich helpu i adnabod y rhai mwyaf priodol ar gyfer eich prosiect. Mae gennym hefyd gysylltiadau ardderchog gyda Chanolfan Ewropeaidd Gorllewin Cymru ar gyfer materion ariannu Ewropeaidd.\nBlwyddyn diwethaf (2016/17), fe wnaeth y Biwro Cymunedol gefnogi a chreu 24 o gwasanaethau newydd; 36 o swyddi a grewyd; 50 o swyddi a ddiogelwyd; 64 o unigolion i gael gwaith; 1470 o unigolion mewn i hyfforddiant ac addysg.\nFe wnaethom ni ddelio â 1504 o ymholidau cymunedol, a sicrhau £10,010,875.00 arian cymunedol ar gyfer y sir.\nAm fwy o wybodaeth neu cymorth cysylltwch â ni ar 01269 590216 neu e-bostiwch biwrocymunedol@sirgar.gov.uk.\nDiweddarwyd y dudalen ar: 07/07/2017


Cyfnodau yn ysbytai'r GIG yn ôl bwrdd iechyd lleol, math o ysbyty a dyddiad\nStatsCymru > Iechyd a gofal cymdeithasol > Gweithgaredd ysbytai'r GIG > Gweithgarwch a chapasiti’r GIG yn ystod pandemig y coronafeirws (COVID-19) > Cyfnodau yn ysbytai'r GIG yn ôl bwrdd iechyd lleol, math o ysbyty a dyddiad\nMewn ymateb i bandemig y coronafeirws (COVID-19), mae gwybodaeth ddyddiol am dderbyniadau (posibl ac sydd wedi u cadarnhau) i ysbytai wedi cael ei chasglu'n benodol er mwyn sicrhau tryloywder a meithrin dealltwriaeth o weithgarwch a chapasiti'r GIG. Mae ffigurau'n dangos nifer y derbyniadau a phobl mewn ysbytai yn ôl y math o ysbyty, bwrdd iechyd lleol a dyddiad. Daw'r data o wybodaeth reoli ac maent yn destun newid. Ni fuont yn destun i’r un prosesau dilysu a gynhaliwyd ar gyfer datganiadau ystadegau swyddogol. Dylai'r ystadegau swyddogol barhau i gael eu hystyried yn ffynhonnell ddata awdurdodol.\nBwrdd Iechyd Lleol 1\nMath o ysbyty\nMath o ysbyty 1\nPop ysbyty GIG Pop ysbyty GIG\nPob ysbyty acíwt Ysbytai cymunedol Ysbytai maes Unedau iechyd meddwl\n06 Mehefin 2022 6,102 1,347 86 1,182 8,717\n07 Mehefin 2022 6,194 1,358 85 1,182 8,819\n08 Mehefin 2022 6,280 1,361 86 1,182 8,909\n09 Mehefin 2022 6,289 1,354 86 1,182 8,911\n10 Mehefin 2022 6,300 1,348 86 1,182 8,916\n11 Mehefin 2022 6,166 1,356 92 1,182 8,796\n12 Mehefin 2022 6,074 1,357 91 1,182 8,704\n13 Mehefin 2022 6,234 1,357 91 1,205 8,887\n14 Mehefin 2022 6,264 1,349 90 1,203 8,906\n15 Mehefin 2022 6,294 1,350 92 1,203 8,939\n16 Mehefin 2022 6,254 1,346 89 1,203 8,892\n17 Mehefin 2022 6,244 1,347 87 1,203 8,881\n18 Mehefin 2022 6,146 1,354 91 1,203 8,794\n19 Mehefin 2022 6,131 1,356 91 1,203 8,781\n20 Mehefin 2022 6,294 1,361 92 1,225 8,972\n21 Mehefin 2022 6,305 1,362 77 1,225 8,969\n22 Mehefin 2022 6,320 1,357 77 1,225 8,979\n23 Mehefin 2022 6,330 1,351 77 1,225 8,983\n24 Mehefin 2022 6,259 1,349 77 1,225 8,910\n25 Mehefin 2022 6,212 1,359 73 1,225 8,869\n26 Mehefin 2022 6,195 1,355 77 1,225 8,852\n27 Mehefin 2022 6,315 1,349 76 1,219 8,959\n28 Mehefin 2022 6,284 1,340 76 1,220 8,920\n29 Mehefin 2022 6,349 1,342 75 1,220 8,986\n30 Mehefin 2022 6,335 1,349 74 1,220 8,978\n01 Gorffennaf 2022 6,279 1,339 71 1,220 8,909\n02 Gorffennaf 2022 6,199 1,371 72 1,220 8,862\n03 Gorffennaf 2022 6,169 1,375 75 1,220 8,839\n04 Gorffennaf 2022 6,281 1,369 78 1,227 8,955\n05 Gorffennaf 2022 6,307 1,348 73 1,227 8,955\n06 Gorffennaf 2022 6,298 1,346 71 1,227 8,942\nDerbyniadau i ysbytai'r GIG yn ôl bwrdd iechyd lleol, math o ysbyty a dyddiad\n07 Gorffennaf 2022 07 Gorffennaf 2022\n08 Gorffennaf 2022\nIechyd a Gofal Digidol Cymru (IGDC)\nAr 13 Mawrth 2020, cyhoeddodd y Gweinidog Iechyd y dylai pob gweithgarwch nad oedd yn frys stopio er mwyn paratoi ar gyfer y pandemig.\nMae ffigurau ar weithgarwch a chapasiti ysbytai a defnydd gwelyau yn cynnwys data o ysbytai acíwt o 1 Ebrill 2020 ymlaen, ysbytai maes o 20 Ebrill 2020 ymlaen, ysbytai cymunedol o 23 Ebrill 2020 ymlaen ac unedau iechyd meddwl o 10 Gorffennaf 2020 ymlaen, ac yn eithrio data o ysbytai preifat.\nDim ond o 23 Ebrill ymlaen y mae data ar gael ar gyfer Powys, pan cafodd ysbytai cymunedol eu cynnwys, gan nad oes ysbytai acíwt ym Mhowys.\nMae derbyniadau i ysbytai sy'n gysylltiedig â COVID-19 yn cynnwys cleifion sydd â COVID-19 wedi'i gadarnhau, achosion o COVID-19 a amheuir, a chleifion sy'n gwella o COVID-19. Cyflwynwyd y categori cleifion sy'n gwella ar 26 Mai 2020 er mwyn casglu gwybodaeth am gleifion oedd â COVID-19 wedi'i gadarnhau yn yr ysbyty ond nad oedd yn dangos unrhyw symptomau am 14+ o ddiwrnodau, ond a arhosodd yn yr ysbyty ar lwybr triniaeth COVID-19, yn aml er mwyn adsefydlu. Dechreuodd Bwrdd Iechyd Aneurin Bevan adrodd am gleifion a oedd yn gwella o 7 Mehefin 2020 ymlaen, ond cofnodwyd y rhain yn y categori COVID-19 wedi'i gadarnhau cyn hynny. Roedd Caerdydd a'r Fro yn cyfrif cleifion a oedd yn gwella fel cleifion heb COVID-19 rhwng 1 Mai 2020 a 22 Mai 2020. Ar ôl newid y canllawiau, rhoddodd Caerdydd a'r Fro y cleifion hyn mewn categori arall fel cleifion COVID-19, gan eu cofnodi yn y categori COVID-19 wedi'i gadarnhau, tan i'r categori gwella gael ei gyflwyno ar 26 Mai 2020.\nErs Mehefin 2020, mae ysbytai wedi dechrau cau rhywfaint o’r capasiti ychwanegol a oedd wedi’i sefydlu ar gyfer cynnydd yn nifer y cleifion yn sgil pandemig COVID-19.\nAr ôl ailgyflwyno triniaethau dewisol o fis Mehefin 2020 ymlaen, cafodd cleifion a dderbyniwyd ar gyfer triniaethau dewisol ac yr amheuwyd bod ganddynt COVID-19 eu cofnodi i ddechrau ymhlith y derbyniadau COVID-19, hyd yn oed os oeddent yn cael prawf negatif yn nes ymlaen. Arweiniodd hyn at ymchwydd yn nifer yr achosion a amheuir yn yr ysbyty ar yr adeg adrodd.\nO 29 Mehefin 2020, roedd cleifion a dderbyniwyd ar gyfer triniaethau dewisol ddim ond yn cael eu cynnwys mewn derbyniadau COVID-19 os oeddent yn derbyn canlyniad prawf positif am COVID-19 wrth gyrraedd yr ysbyty.\nO 29 Mehefin 2020 ymlaen, newidiodd y canllawiau hefyd i ofyn yn benodol i fyrddau iechyd eithrio trosglwyddiadau rhwng ysbytai acíwt ac ysbytai cymunedol o'r ffigurau derbyniadau. Cyn hyn, mae'n bosibl bod rhai trosglwyddiadau wedi cael eu cofnodi fel derbyniadau newydd.\nErs 3 Gorffennaf 2020, diweddarwyd y canllawiau i gynnwys derbyniadau brys yn unig yn y ffigurau derbyniadau sy’n gysylltiedig â COVID-19.\nCafodd data o unedau iechyd meddwl eu cynnwys yn ôl-weithredol o 10 Gorffennaf 2020 am y tro cyntaf yn natganiad 20 Awst 2020. Roedd cynnwys gwelyau iechyd meddwl wedi cael effaith fach ar ffigurau a oedd yn dangos nifer y gwelyau llawn gyda chleifion COVID-19, ond effaith fawr ar yr holl welyau llawn gyda chleifion heb COVID-19 a gwelyau gwag, gan nad yw’r rhan fwyaf o welyau iechyd meddwl yn cynnwys cleifion COVID-19. Caiff data unedau iechyd meddwl eu cyflwyno bob dydd Gwener, a chaiff y sefyllfa ar y dydd Gwener ei defnyddio fel procsi ar gyfer yr wythnos ganlynol, oni bai bod yr amgylchiadau’n newid yn ddirfawr.\nCyn 10 Gorffennaf 2020, casglodd byrddau iechyd Caerdydd a'r Fro a Chwm Taf Morgannwg rai ffigurau ar welyau unedau iechyd meddwl yn eu ffigurau ar ysbytai acíwt.\nO 19 Hydref 2020, mae data ar gyfer gwelyau gofal critigol arbenigol (fel y rhai Llosgi a Phlastig yn Nhreforys) a gwelyau acíwt arbenigol eraill (fel rhai mamolaeth) dros safleoedd acíwt eraill wedi eu cynnwys. Mae’r gwelyau hyn wedi cael eu cynnwys yn y data gan eu bod yn rhan o’r stoc o welyau sydd ar gael, a gellid eu defnyddio ar gyfer cleifion COVID-19 mewn amgylchiadau eithriadol.\nO 13 Tachwedd 2020 ymlaen, dim ond gwelyau gofal critigol y gellid eu staffio a gafodd eu cynnwys fel gwelyau oedd ar gael. Mae gwelyau wedi’u staffio yn golygu’r rheini y gellir eu staffio adeg y cyfrifiad. Fodd bynnag, ni weithredodd pob bwrdd iechyd y newid hwn ar y dyddiad hwnnw. Yn dilyn diweddariad i'r canllawiau, gweithredodd mwy o fyrddau iechyd lleol y newid hwn o 4 Rhagfyr 2020 ymlaen.\nO 16 Tachwedd 2020, cynhwysir data o ysbyty Athrofaol y Faenor ym Mwrdd Iechyd Prifysgol Aneurin Bevan. Mae hyn wedi arwain at gynnydd o oddeutu 450 yng nghyfanswm nifer y gwelyau sydd ar gael.\nO 18 Ionawr 2021, ni chyfrifir unrhyw gleifion sy'n defnyddio gwely lle darperir cymorth anadlu mewnwthiol (gwely gofal critigol) fel cleifion COVID-19 sy'n ‘gwella’ gan fod angen lefel uchel o ofal arnynt o hyd. Caiff unrhyw glaf y nodwyd ei fod yn ‘gwella’ ei gyfrif nawr o dan ‘wedi'u cadarnhau’. Arweiniodd y newid hwn at gynnydd yn nifer y cleifion COVID-19 ‘wedi’u cadarnhau’ a oedd yn defnyddio gwelyau lle darperir cymorth anadlu mewnwthiol (cynnydd o tua 14 o gleifion ar y pwynt gweithredu) ac nid oedd unrhyw welyau o’r fath yn cael eu dangos fel rhai oedd yn cael eu defnyddio gan gleifion sy’n ‘gwella’. Ni chafodd y newid hwn unrhyw effaith ar gyfanswm nifer y cleifion sy'n gysylltiedig â COVID-19.\nO 1 Chwefror 2021, ailadroddwyd canllawiau i fyrddau iechyd y dylai cleifion a oedd eisoes yn yr ysbyty ac wedi dal COVID-19, ond sydd bellach wedi gwella ac sydd yn ôl yn eu lleoliad gwreiddiol, gael eu hadrodd fel rhai nad ydynt yn COVID-19. Gall hyn fod wedi effeithio ar nifer fach o gleifion oedd mewn ysbytai acíwt neu leoliadau iechyd meddwl a gallai fod wedi arwain at ostyngiad yn nifer y cleifion sy'n gwella a chynnydd yn nifer y cleifion nad ydynt yn gleifion COVID-19.\nO 8 Mawrth 2021, sicrhaodd Bwrdd Iechyd Prifysgol Caerdydd a’r Fro fod eu data yn fwy cydnaws â’r canllawiau cenedlaethol ar gyfer adrodd ar y sefyllfa (SITREP). Cafodd y newid hwn effaith fach ar y ffigurau ar gyfnodau yn yr ysbyty, a arweiniodd at gynnydd bach yn nifer y cleifion gyda COVID-19 a gadarnhawyd a gostyngiad bach yn nifer y cleifion COVID-19 sy’n gwella.\nEr mwyn sicrhau bod nifer y cleifion sy'n gwella o COVID-19 yn cael eu cofnodi'n gywir ac yn gyson yn y data ar gyfnodau yn yr ysbyty, atgoffwyd pob bwrdd iechyd i ddilyn y canllawiau cenedlaethol ar gyfer adrodd ar SITREP, a gofynnwyd iddynt sicrhau bod unrhyw newidiadau angenrheidiol i'w hadroddiadau dyddiol wedi cael eu gweithredu erbyn 12 Ebrill 2021. Yn groes i'r canllawiau, roedd rhai byrddau iechyd yn cyfrif cleifion arhosiad hir a oedd wedi gwella'n llwyr o COVID-19 yng nghategori gwella o COVID-19, yn hytrach na'r categori cleifion nad ydynt yn gleifion COVID-19, a oedd wedi chwyddo nifer y cleifion sy'n gwella o COVID-19. Arweiniodd y newid hwn at ostyngiad sylweddol yn nifer y cleifion sy'n gwella (gostyngiad o tua 123 o gleifion ar y pwynt gweithredu). Er bod yr effaith wedi’i gweld ar draws y rhan fwyaf o fyrddau iechyd, gwelwyd yr effeithiau pennaf ym Mwrdd Iechyd Prifysgol Bae Abertawe.\nSylwch nad oedd Bwrdd Iechyd Prifysgol Betsi Cadwaladr yn gallu darparu data ar nifer y cleifion a dderbyniwyd i Ysbyty Glan Clwyd ar 13, 22, 23, 26, 27, 28 Gorffennaf 2021 a 3, 11 Awst 2021 a 27, 28 Hydref 2021 oherwydd problem yn prosesu’r data.\nO 18 Ionawr 2022, er mwyn sicrhau adroddiadau cywir a chyson am gleifion sy’n gwella o COVID-19, ailgyhoeddwyd canllawiau ar gyfer adrodd trwy’r SITREP dros y byrddau iechyd. Gofynnwyd i fyrddau iechyd sicrhau bod y maen prawf israddio yn cael ei newid o fod angen ar y claf 14 diwrnod ar ôl prawf COVID-19 positif i fod angen 10 diwrnod.\nNodwyd a roedd rhai byrddau iechyd wedi dosbarthu rhai cleifion yn anghywir fel rhai a oedd yn gwella o COVID-19 yn hytrach na chleifion di-COVID-19. Cleifion â COVID-19 wedi’u cadarnhau oedden nhw a nad oeddent wedi cael triniaeth weithredol ar gyfer COVID-19 ac a oedd wedi cwblhau 10 diwrnod ar ôl prawf COVID-19 positif. Arweiniodd hyn at gynnydd mwy yn nifer y cleifion y dosbarthwyd eu bod yn gwella nag y dylai fod wedi bod. O 16 Chwefror 2022, ailadroddwyd canllawiau i ddatrys hyn a arwainodd at ostyngiad sylweddol yn nifer y cleifion sy’n gwella o COVID-19 a chynnydd cyfatebol mewn cleifion di-COVID-19.\nO 24 Mawrth 2022 ymlaen, mae’r byrddau iechyd wedi bod yn gweithredu’r canllawiau profi COVID-19 wedi’u diweddaru ar draws yr ystâd ysbytai. Parheuir bod pob claf yn cael ei brofi wrth gael ei dderbyn. Fodd bynnag, mae newid i gleifion sy'n parhau i fod yn asymptomatig yn ystod eu harhosiad, lle nad oes gofyniad mwyach i brofi'r cleifion hynny. Bydd hyn yn golygu na fydd nifer o achosion damweiniol / nosocomial yn cael eu dal mwyach, a bydd hyn yn cael effaith ar y ffigurau a adroddwyd.\nRydym yn ymwybodol o fater sy'n effeithio ar y data a dderbyniwyd gan Fwrdd Iechyd Prifysgol Bae Abertawe ar gyfer y cyfnod rhwng 16 Chwefror a 31 Mawrth. Credir bod y data'n tangyfrif gwir nifer y gwelyau mewn ysbytai a ddefnyddir gan gleifion sy'n gysylltiedig â COVID-19. Byddai hyn yn golygu y bydd y cyfansymiau a gyflwynir yma ar gyfer Cymru yn is na'r gwir ffigurau dros y cyfnod hwnnw. Mae cydweithwyr ym Mwrdd Iechyd Prifysgol Bae Abertawe yn gweithio i ddatrys y mater ac ailgyflwyno data diwygiedig am y cyfnod llawn yr effeithir arno.\n17 Mai 2022 - Mae problem gyda data Bwrdd Iechyd Prifysgol Bae Abertawe ar gyfer y cyfnod rhwng 16 Chwefror a 31 Mawrth wedi'i datrys. Roedd y data'n tangyfrif o wir nifer y gwelyau ysbytai a ddefnyddir gan gleifion sy'n gysylltiedig â COVID-19. Roedd hyn yn golygu bod y cyfansymiau a gyflwynwyd ar gyfer Cymru yn is na'r gwir ffigurau dros y cyfnod hwnnw.\nCOVID-19, Coronafeirws, GIG, cleifion, gwelyau, ysbyty\nGweler blog y Prif Ystadegydd am ragor o wybodaeth am ansawdd data yn gyffredinol.\nGweler dangosfwrdd COVID-19 Llywodraeth y DU am wybodaeth am ofal iechyd ar lefel y DU:\nMewn ymateb i bandemig y coronafeirws (COVID-19), mae gwybodaeth ddyddiol am dderbyniadau i ysbytai wedi cael ei chasglu'n benodol er mwyn sicrhau tryloywder a meithrin dealltwriaeth o weithgarwch a chapasiti'r GIG. Mae ffigurau'n dangos nifer y derbyniadau a phobl mewn ysbytai yn ôl y math o ysbyty, bwrdd iechyd lleol a dyddiad. Daw'r data o wybodaeth reoli ac maent yn destun newid. Ni fuont yn destun i’r un prosesau dilysu a gynhaliwyd ar gyfer datganiadau ystadegau swyddogol.\nAdroddiad sefyllfaol (SITREP) dyddiol gan Iechyd a Gofal Digidol Cymru (IGDC) ar lefel ysbytai ac ar lefel bwrdd iechyd lleol. Caiff data eu cyflwyno drwy ffeil TEXT a'u trosglwyddo i gronfa ddata SQL. Gan fod y ffurflen yn cael ei ffynhonnellu o wybodaeth reoli, nid yw data lefel yr ysbyty yn priodol i'w cyhoeddi.\nO’r wythnos sy’n dechrau 10 Mai, bydd diweddariad dydd Llun yn cynnwys data dydd Gwener yn unig, a diweddariad dydd Mawrth yn cynnwys data dydd Sadwrn, dydd Sul a dydd Llun.\nMae derbyniadau'n cyfeirio at nifer y cleifion a dderbyniwyd i'r ysbyty o fewn cyfnod o 24 awr rhwng hanner nos a hanner nos bob dydd, er enghraifft o 00:00 i 23:59 ddydd Llun gydag adroddiad ddydd Mawrth. Mae derbyniadau sy'n gysylltiedig â COVID-19 yn cynnwys cleifion sydd â COVID-19 neu gleifion yr amheuir bod ganddynt COVID-19.\nDiffinnir derbyniad sy'n gysylltiedig â COVID-19 fel derbyniad brys i unrhyw arbenigedd meddygol ac mae naill ai:\n•\to fewn 14 diwrnod i gymryd sampl COVID-19 positif; neu\n•\tlle cymerir sampl COVID-19 ar ddiwrnod cyntaf y derbyniad, p'un a yw'r canlyniad yn bositif neu’n negatif\nBwriad y meini prawf ar gyfer derbyniadau meddygol brys yw rhoi brasamcan o nifer y cleifion lle bo amheuaeth o COVID-19.\nNi ddylai cleifion a drosglwyddir rhwng ysbytai o fewn yr un sefydliad gael eu cyfrif yn nifer y derbyniadau.\nMae nifer y bobl sydd yn yr ysbyty am resymau’n gysylltiedig â COVID-19 yn golygu nifer y gwelyau wedi’u staffio a ddefnyddir gan glaf sy'n bodloni'r diffiniad o glaf sydd lle bo ‘Cadarnhad’ neu ‘Amheuaeth’ neu sy’n ‘Gwella’ fel y nodir isod.\nNi fydd claf yn cael ei ddiffinio fel claf y cadarnhawyd bod ganddo COVID-19 hyd nes y bydd wedi cael prawf positif; a bydd yn parhau i gael ei ddiffinio felly hyd nes y bodlonir y meini prawf israddio. (Gweler yr adran ar wella o COVID-19 isod).\nDiffinnir claf fel un yr amheuir bod ganddo COVID-19 os yw'n aros am ganlyniad prawf ar ôl cael ei dderbyn i’r ysbyty o dan arbenigedd meddygol neu os yw'n dod yn symptomatig ar ôl cael ei dderbyn am unrhyw reswm arall. Mae hyn hefyd yn cynnwys cleifion sy’n cael prawf negatif ond sy’n parhau i arddangos symptomau COVID-19, cleifion sy’n cael canlyniad positif lefel isel cyn cael ail brawf, a chleifion COVID-19 sydd wedi’u rhyddhau o’r ysbyty ond sy’n cael eu haildderbyn i’r ysbyty gyda symptomau COVID-19 cyn cael ail brawf.\nDiffinnir claf fel un sy’n gwella o COVID-19 os yw naill ai'n cael canlyniad prawf negatif fel cadarnhad ei fod bellach yn glaf sy’n gwella o COVID-19, neu os yw'n bodloni'r meini prawf canlynol:\n•\twedi cwblhau 10 diwrnod ar ôl prawf COVID-19 positif; ac\n•\twedi dangos gwelliant clinigol yn ei gyflwr, gydag o leiaf rywfaint o adferiad anadlol; a\n•\tdim twymyn (> 37.8°C) am 48 awr; a\n•\tdim imiwnoataliaeth gwaelodol difrifol\nMae claf nad yw’n gysylltiedig â COVID-19 yn glaf nad yw'n bodloni unrhyw un o'r meini prawf a ddisgrifir uchod ar gyfer cadarnhad, amheuaeth neu wella. Os yw claf wedi cael haint COVID-19 yn ystod ei arhosiad yn yr ysbyty ac wedyn yn bodloni'r meini prawf israddio a nodir uchod, dylid ei gofnodi fel claf nad oes ganddo COVID-19.\n1 Ebrill 2020 ymlaen. Yn dilyn rhagor o waith dilysu, penderfynwyd nad oedd data ar gyfer y cyfnod cyn Ebrill 2020 yn addas i'w cyhoeddi. Gan fod y casgliad data wedi'i sefydlu mewn ymateb i bandemig COVID-19, nid oedd modd i bob bwrdd iechyd ddarparu'r holl wybodaeth yn yr wythnos gyntaf o gasglu data.\nGall data hanesyddol gael eu diwygio ar unrhyw adeg, gan bod modd i ysbytai ailgyflwyno datganiad, ac felly gall fod yn wahanol i'r hyn a gyhoeddwyd o'r blaen.\nOData (JSON) http://agored.statscymru.llyw.cymru/dataset/hlth0091\nOData (JSON) http://agored.statscymru.llyw.cymru/cy-gb/discover/metadata?$filter=Dataset eq 'hlth0091'\nOData (JSON) http://agored.statscymru.llyw.cymru/cy-gb/discover/datasetdimensions?$filter=Dataset eq 'hlth0091'\nOData (JSON) http://agored.statscymru.llyw.cymru/cy-gb/discover/datasetdimensionitems?$filter=Dataset eq 'hlth0091'


Newyddion - Chris Bartley o Wrecsam yn ennill medal arian\nDiweddarwyd 13:08 Chris Bartley o Wrecsam yn ennill medal arian\nChris Bartley (ar y dde) gyda gweddill y tîm a'u medalau arian\nY chweched diwrnod: Manylion y Cymry\nChris Bartley yw'r Cymro cynta' i ennill medal yn y Gemau Olympaidd yn Llundain. Roedd yn aelod o dîm pedwarawd ysgafn Prydain ddaeth yn ail wrth gystadlu yn Eton Dorney ddydd Iau.\nRoedd hi'n ras agos gyda De Affrica yn cipio'r fedal aur o drwch blewyn. Aelodau tîm Prydain oedd Bartley, Richard a Peter Chambers a Rob Williams.\nTîm Denmarc, y cyn bencampwyr Olympaidd, oedd ar y blaen y rhan fwya' o'r ras ond yn y diwedd fe gawson nhw fedal efydd ac roedd pencampwyr y byd, Awstralia, yn bedwerydd. 'Yn anodd' De Affrica oedd yn fuddugol mewn amser o 6:02:84, Prydain 6:03:0 a Denmarc 6:03:16.\nAr ôl y ras dywedodd Richard Chambers: "Roedd yn anodd, anodd iawn. "Roedden ni'n ymladd ac ymladd drwy'r holl ras er mwyn cael bod mewn safle i geisio ennill. "Yn sicr, roedd yn anodd cadw i fyny gyda'r criwiau eraill yn ystod chwarter cynta'r ras ond fe wnaethon ni'n galed iawn." Dechreuodd Bartley o Wrecsam rwyfo yn 14 oed. "Tasech chi wedi gofyn i fi yn ystod fy ngyrfa rhwyfo, fyddwn i byth wedi meddwl y byddwn yn cael fy newis i gystadlu yn y Gemau Olympaidd," meddai cyn y ras.\nParhau gyda'r brif stori\tCHRIS BARTLEY\nGeni: Chwefror 2 1984\nEfydd ym Mhencampwriaeth y Byd 2007, pedwarawd ysgafn scull\nAur ym Mhencampwriaeth Rhwyfo'r Byd 2010, pedwarawd ysgafn Aur Cwpan y Byd 2012 pedwarawd ysgafn "Ond mae'n rhaid fy mod wedi bod yn gwneud rhywbeth yn iawn yn ystod y pedair blynedd diwetha'."\n'Perfformiad gwych' Cafodd ei addysg dros y ffin yn Ysgol King's yng Nghaer. Ef oedd pencampwr dan-23 oed, parau ysgafn yn 2006, ac yna enillodd fedal efydd ym Mhencampwriaethau'r Byd yn y pedwarawd ysgafn scull yn 2007.\nEnillodd yr un tîm o bedwar Bencampwriaethau Rhwyfo'r Byd yn 2010. Llongyfarchodd Prif Weinidog Cymru Chris Bartley ar ei "berfformiad gwych" arweiniodd at fedal gyntaf Cymru yng Ngemau Olympaidd Llundain.\n"Gobeithio y cawn ni fwy o lwyddiant a mwy o fedalau," meddai. Mwy Am y Stori Hon\n02 AWST 2012, HAFAN Y pumed diwrnod: Manylion y Cymry\n01 AWST 2012, HAFAN Diwrnod da i'r Cymry yn y dŵr\n31 GORFFENNAF 2012, HAFAN Bellamy: Angen parchu'r anthem\n01 AWST 2012, HAFAN Gemau: Awr i gerdded hanner can llath\n31 GORFFENNAF 2012, HAFAN James yn cael dechrau da\n30 GORFFENNAF 2012, HAFAN O Gwmpas y BBC


Diwrnod ym Mywyd Cyra Shimell, Arweinydd Porth y Gymuned\nGraddiais fel gweithiwr iechyd cofrestredig a dechreuais ar fy ngyrfa yn y gwasanaeth iechyd yn ôl yn 1994. Cyn gweithio i'r Cyngor, roeddwn yn rheolwr Iechyd a Gofal Cymdeithasol cofrestredig ar gyfer cymdeithas dai. Hefyd rwyf wedi bod yn rheoli gwasanaethau trydydd sector ar gyfer pobl fregus, ar y cyrion, oedd ag anghenion cymhleth. Dechreuais ar fy rôl bresennol fel arweinydd tîm Porth y Gymuned ym mis Mai 2018.\nCysylltu pobl â'r gwasanaethau y mae arnyn nhw eu hangen\nDechreuodd gwasanaeth Porth y Gymuned ym mis Mai 2018 ac mae'n helpu trigolion o bob oed yng Ngheredigion i wneud cysylltiadau er mwyn manteisio ar gymorth yn eu hardal gyda’r nod o gynnal a gwella’u llesiant.\nMae’r ymholiadau a ddaw i Borth y Gymuned yn amrywiol iawn, o ymyriadau ‘lefel isel’ i atgyfeiriadau a chefnogi unigolion sydd angen mynediad i wasanaethau dwys neu statudol. Felly, mae fy sgiliau a'm profiad blaenorol wedi bod yn werthfawr i sicrhau bod y cymorth cywir yn cael ei roi ar yr adeg iawn.\nMae tîm Porth y Gymuned yn cynnwys pedwar Cysylltydd Cymunedol, Carys, Sam, Enfys a Diane ac maen nhw'n grŵp byrlymus a brwdfrydig sy'n gwrando ar drigolion ac sy’n awyddus i helpu i ddod o hyd i atebion pwrpasol a fydd yn diwallu anghenion y trigolion.\nFel arweinydd y tîm, rwy'n derbyn yr holl atgyfeiriadau i Porth y Gymuned ac yn eu blaenoriaethu'n briodol i sicrhau ein bod yn gallu cynnig y cymorth cywir ar yr adeg iawn. Os byddaf yn asesu bod anghenion y person yn fwy na'r hyn y gallwn ei gynnig, byddaf yn gwneud fy ngorau glas i sicrhau ein bod yn cefnogi’r person ac yn ei gyfeirio at y gwasanaeth cywir i ddiwallu ei anghenion a'i gefnogi nes iddo gael y cymorth cywir.\nRwy'n cyfarfod yn rheolaidd â'r tîm fel grŵp i rannu arferion da ac i helpu i nodi materion/anghenion traws-sirol y gallai fod angen ymchwilio ymhellach iddynt. Er enghraifft, fel sir wledig, mae cludiant wedi bod yn broblem erioed ac yn rhwystr i fynd o le i le. Rydym wedi dechrau mynd i'r afael â hyn yn ddiweddar ac rydym yn gobeithio cydweithio â darparwyr o’r trydydd sector i wella gwasanaethau trafnidiaeth yn y dyfodol.\nYn ddiweddar, nodwyd gennym fod pobl yn ei chael hi'n anodd gwneud cais neu ailymgeisio am Fathodyn Glas am nad oeddent yn gallu symud digon i ymweld â bwth lluniau neu â’r llyfrgell leol (lle gallwch gael eich llun wedi’i dynnu am ddim). Rydym bellach yn gallu ymweld â rhywun yn ei gartref i helpu i dynnu lluniau a llenwi ffurflenni. Rydym yn chwilio am ffyrdd o gynorthwyo pobl i gysylltu â beth bynnag sy'n bwysig iddyn nhw. Gallai hyn fod o gymorth iddynt fyw'n annibynnol neu i fynd i'r afael â rhywbeth sy’n peri gofid.\nRhan o fy rôl yw rheoli Dewis Cymru a'r Gwasanaethau Gwybodaeth i Deuluoedd ynghyd â Phorth y Gymuned, gan sicrhau ein bod yn gallu darparu gwybodaeth, cyngor a chymorth i ddinasyddion o bob oed yng Ngheredigion.\n‘Siop pob dim’ ar gyfer lles yng Nghymru yw Dewis Cymru ac mae’n cynnig cyfeirlyfr er mwyn i ddefnyddwyr ddefnyddio amrywiaeth o wasanaethau mewn meysydd fel iechyd, rheoli arian a diogelwch.\nGall sefydliadau, cymunedau a'r cyhoedd ddefnyddio Dewis Cymru i roi gwybod i bobl am yr hyn sydd ar gael yn eu hardal.\nEr enghraifft, grŵp cyfeillgarwch yn cynnal bore coffi rheolaidd, grŵp cymunedol yn trefnu taith gerdded yn yr ardal leol, neu dafarn yn cynnal noson meic agored wythnosol. Gellir rhoi unrhyw fath o ddigwyddiad neu adnodd ar Ddewis Cymru, ar ôl iddo gael ei gymeradwyo gan olygydd. Gall y Cyngor, grwpiau gwirfoddol a grwpiau trydydd sector hefyd roi gwybodaeth ar Ddewis Cymru am yr adnoddau a'r gwasanaethau a gynigir ganddynt.\nRôl gwerth chweil\nNid oes yr un diwrnod yr un peth â’r llall ac mae bob amser yn deimlad da gwybod fy mod i a’r tîm wedi helpu rhywun i wella’i lesiant neu wedi atal rhywun rhag mynd i anhawster yn ddiangen.\nMae llesiant da yn bwysig i'n hiechyd yn gyffredinol – iechyd meddwl a chorfforol. Wrth gwrs, nid yw hyn yn golygu na fyddwn byth yn profi teimladau neu sefyllfaoedd sy'n anodd i ni, megis profedigaeth, salwch a straen bywyd. Fodd bynnag, os oes gennym lesiant da, rydym yn llawer mwy tebygol o ymdrin â'r anawsterau hyn mewn modd gwydn ac ymdopi pan fo'r amserau’n galetach nag arfer.\nMae cael rhywun i drafod yr hyn sy'n bwysig i chi a rhywun sy'n gallu cynnig amser i’ch helpu i lywio'ch ffordd drwy gyfnodau anodd yn werthfawr iawn i bobl, yn enwedig i’r rheiny sydd wedi'u hynysu neu'n unig – a gallai’r rhain fod yn unrhyw un o unrhyw oedran.\nEwch i dudalen y Llwybr Lles a Gofal ar wefan y Cyngor i gael rhagor o wybodaeth am sut mae Porth y Gymuned a Phorth Gofal yn gweithio.\nDefnyddiwch ffurflen gyswllt ar-lein y Cyngor i gysylltu â Phorth y Gymuned neu ffoniwch 01545 574200.


Gêm Reversi Ar-lein. Chwarae am ddim\nWedi chwarae: 2025\nChwaraewch y gêm Reversi Ar-lein:\nGêm Disgrifiad Reversi\nNid yw wedi chwarae a phosau deallusol? Wedi blino o quests, ymladd, gemau saethu? Rhowch gynnig ar rywbeth newydd i chi. Ar ôl y dechrau, rydych yn cael eu cludo i faes chwarae rhyfedd, a fydd yn debyg iawn i'r bwrdd gwyddbwyll. Mae egwyddor y gêm yw cyn gynted ag y bo modd i lenwi'r cae chwarae peli o'r un lliw. Cyn pob tro, rhaid i chi feddwl llawer, gan y gall eich gwrthwynebydd ryng-gipio eich sglodion.. Chwaraewch y gêm Reversi ar-lein.\nNodweddion technegol y gêm Reversi\nGêm Reversi Ychwanegodd: 31.10.2013\nMae'r gêm yn cael ei chwarae: 2025 amser\nGêm Rating: 3 allan 5 (17 amcangyfrifon)\nGemau fel y gêm Reversi\nTotally Spies - Gwyddbwyll Spy\nCheckers o Alice in Wonderland\nMeistr yn y Checkers\n3 mewn 1 Checkers\nGwersi gwyddbwyll. Codi argaeau\nGwyddbwyll Calan Gaeaf\nLawrlwytho gêm Reversi\nEmbed y gêm Reversi ar eich gwefan:\nI fewnosod y gêm Reversi ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Reversi, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Reversi, hefyd yn chwarae yn y gêm: